Tokom boravka u Astani ministar Dačić sastao se sa sa ministrom odbrambene i aerokosmičke industrije Beibutom Atamkulovim, kao i sa svojim kolegom, ministrom inostranih poslova Kairatom Abdrahmanovim.\nU razgovorima sa visokim kazahstanskim zvaničnicima, ministar Dačić istakao je da su bilateralni odnosi Srbije i Kazahstana dobri i prijateljski, kao i da je Kazahstan među najvažnijim spoljnopolitičkim partnerima Srbije.\n„Kazahstan čvrsto podržava Srbiju kada je reč o našem teritorijalnom integritetu i suverenitetu i za nas je najvažnije da Kazahstan ostaje čvrsto na toj poziciji i nastavlja sa podrškom Srbiji.\nS druge strane, Srbija će maksimalno podržavati Kazahstan, izražavamo zadovoljstvo što je Kazahstan trenutno nestalna članica Saveta bezbednosti UN-a, što je za Srbiju u ovom periodu veoma značajno."\nŠef srpske diplomatije istakao je da odnose dve zemlje treba unapređivati u svim oblastima, da je potrebno raditi na povećanju spoljnotrgovinske razmene koja je u prvih deset meseci iznosila 76 miliona evra.\n„Spoljnotrgovinska razmena može biti i bolja, potrebno je realizovati mapu puta koju su dogovorila dvojica predsednika kako da naše odnose razvijamo i unapređujemo."\nŠef srpske diplomatije naglasio je da postoje veliki potencijali za unapređenje odnosa u mnogim oblastima i velike mogućnosti za većom saradnjom, naročito u oblasti poljoprivrede, farmacije, građevinarstva, IT i vojne industrije.\n„Dogovorili smo se da svake godine imamo redovne sastanke ministara spoljnih poslova Srbije i Kazahstana, i to je garant da ćemo imati stabilnu saradnju i u budućem periodu", zaključio je nakon sastanaka u Astani ministar Dačić.


MINISTAR PROSVETE KOSOVA U BUJANOVCU I PREŠEVU - JUGPRESS\nMINISTAR PROSVETE KOSOVA U BUJANOVCU I PREŠEVU\nMinistar prosvete Kosova Arsim Bajrami I šef kancelarije za vezu Prištine I Beograda Valdet Sadik boravili su u Bujanovcu gde su razgovralo o stanju u obrazovanju na albanskom jeziku u Preševskoj dolini I najavili pomoć u poboljšanju situacije u ovoj oblasti.\nPredsednik opštine Bujanovac Nagip Arifi je posle sastanka rekao da se razgovralo o probelmima u obrazovanju u Preševskoj dolini ali I o upisu studenata na fakultete na Kosovu.\n“Mi ćemo pokušati da obezbedi što veću podršku albanskim školama u Preševskoj dolini u podizanju standarda u obrazovanju”, rekao je Bajrami .\nBajrami I Sadiku su posetili I srednju školu “Sezailj Suroi u Bujanovcu gde su razgovrali sa direktorom škole Zejni Fejzulahu.\nBajrami se sastao I sa predsednikom Nacionalnog saveta Albanaca Jonuzom Musliu sa kojim je razgovrao o pitanjima vezanim za obrazovanje na albanskom jeziku I udžbenicima za osnovnu I srednju školu kao I o njihovoj verifikaciji.\nBajrami se sastao I sa poslanicima u Skupštinei Srbije Rizom Halimi I Šaipom Kamberi .\nSa predsednikom opštine Preševo ragmi Mustafom posetio je školu u Reljanu.


FoNet | 11. sep 2020.\n„Tačno je da je Ministarstvo kulture i informisanja i ove godine, baš kao i svake, transparentno i potpuno u skladu sa zakonom, sprovelo postupak Javne nabavke male vrednosti za posredovanje pri kupovini avio-karata i drugih putnih karata“ za sopstvene potrebe, navodi se u saopštenju.\n„Odluka o dodeli ugovora doneta je 2.3.2020, a Ministarstvo kulture i informisanja je sa svoje strane potpisalo ugovor 12.3.2020. da bi na javnoj nabavci odabrano pravno lice isti ugovor potpisalo 20.3.2020“, objašnjava se u saopštenju Ministarstva.\n„Vanredno stanje u Srbiji proglašeno je 15.3.2020. i nije se znalo koliko će da traje, te u tom trenutku već potpisan ugovor nije mogao biti raskinut iz najmanje dva razloga“, dodaje se u saopštenju.\nMinistarstvo obrazlaže da „Vlada Republike Srbije nije dala uputstvo ministarstvima da obustave redovne postupke godišnjih javnih nabavki, niti su za to postojali razlozi i drugo, takav postupak bi omogućio pravnom licu koje je dobilo nabavku da tuži Ministarstvo kulture i informisanja i dobije takav spor“.\nNegirajući pisanje Kurira, Ministarstvo ističe da je suštinski najvažnija činjenica da, kao i u slučaju javne nabavke od 37 miliona za usluge organizovanja konferencija, stručnih skupova i seminara, „nije potrošilo ni jedan jedini dinar do sada“.\n„Taj novac nikome nije dat, prenet, transferisan, niti se može smatrati potrošenim, već i dalje stoji na računu Ministarstva kulture i informisanja i biće trošen samo kada i ako posebne i opšte okolnosti, epidemiološke, poslovne ili druge to budu dozvoljavale“, precizira se u saopštenju.\nMinistarstvo „želi da veruje“ da će se pre ili kasnije, brže ili sporije, postupci Kurira, koji „predstavljaju kršenje zakona, naći pred licem pravde i da će odgovorni za to biti suočeni sa posledicama“, piše u saopštenju.\n← Zloupotreba web adrese Kluba čitalaca Danasa\nVojska tvrdi da je novinarku KRIK-a zaustavio jedan policajac, a prećutkuje ostale muškarce i da joj je otet telefon →


DO KRAJA MAJA NEMA KULTURNIH I SPORTSKIH SADRŽAJA | SRNA\nDO KRAJA MAJA NEMA KULTURNIH I SPORTSKIH SADRŽAJA\nBRATUNAC, 28. MARTA /SRNA/ - Štab za vanredne situacije opštine Bratunac, s ciljem sprečavanja širenja virusa korona i zaštite zdravlja stanovnika, donio je odluku o zabrani organizovanja svih kulturnih i sportskih sadržaja na području ove lokalne zajednice do kraja maja.\nOva naredba odnosi se i na nekoliko tradicionalnih i kulturnih manifestacija koje su se svakog proljeća organizovale u ovoj opštini.\nOtkazana je pozorišna revija koja je ovih dana trebalo da počne, te brojni kulturni i sportski sadržaji, koji se svake godine organizuju u okviru tradicionalne kulturno-sportske manifestacije "Đurđevdanski dani" povodom opštinske slave, Đurđevdana.\nU obrazloženju je navedeno da je odluka donesena usljed nemogućnosti bezbjednog organizovanja manifestacija u smislu zaštite zdravlja stanovništva, koje bi moglo biti ugroženo širenjem virusa korona, ukoliko bi se omogućilo masovno okupljanje i grupisanje građana na tim priredbama.\nOdlukom je predviđena i mogućnost produživanja ove zabrane ukoliko se do kraja maja ne smiri pandemija virusa korona.


Studenti Arhitektonskog fakulteta Beograd sa nastavnicima u još jednoj poseti Pirotu i Staroj planini - Pirot Plus Online\n17. oktobar 2019. 12:30 Društvo Pirot Plus Online\nStudenti Arhitektonskog fakulteta, Univerziteta u Beogradu u okviru programa "Arhitekte i građanske inicijative za održivi razvoj" boraveiće od sutra u Pakleštici u trodnevnoj studijskoj poseti Parku prirode Stara planina.\nOvo je nastavak saradnje započete prošle godine, i oblik pružanja podrške nastavnom procesu na grupi predmeta na Master akademskim studijama Arhitektonskog fakulteta. Sobzirom na pozitivna iskustva saradnje sa Gradom Pirotom u prethodnoj školskoj godini, studenti i profesori navedenog fakulteta će nastaviti rad na istom prostornom poligonu i u okviru iste teme.\nOkvirna tema nastave je lokalizacija ciljeva održivog razvoja, u saradnji sa lokalnim inicijativama i lokalnim institucijama, kako bi studenti to bolje razumeli Staru planinu i njene resurse i poetencijale, i na taj način dali neke predloge i rešenja.\nZa studente i profesore Arhitektonskog fakulteta biće organizovan prijem u Svečajnoj sali Gradske uprave Pirot.


Poštanska marka za jubilej „Zastava oružja“ - Ritam Grada - vesti Kragujevac\nNaslovna Vesti Poštanska marka za jubilej „Zastava oružja“\nPoštanska marka za jubilej „Zastava oružja“\nPošta Srbije pustila je u opticaj prigodnu poštansku marku i kovertu povodom 160 godina postojanja fabrike „Zastava oružje“ u Kragujevcu.\nNaglašavajući da je to jedan od načina da se srpskoj i međunarodnoj javnosti ukaže na značaj industrijskog nasleđa kragujevačke vojne fabrike, najstarije na Balkanu, direktor te fabrike Rade Gromović izjavio je da su na marki motivi koji svedoče o začecima srpske vojne industrije.\n– Na marki su slika Muzeja stara livnica, raritet industrijske kulture 19. veka i slika jednog od prvih artiljerskih oruđa izlivenih 1853. godine u Topolivnici u Kragujevcu – objasnio je Gromović.\nOn je naveo da su na koverti slika Upravne zgrade fabrike, otvorena 1928. godine povodom 75.godišnjice od izlivanja prvih topova, kao i konstrukcioni crtež petometne puške “Mauzer-Milovanović-Đurić M1880/1907”.\nAutor prigodne poštanske marke, čija je nominalna vrednost 22 dinara, je Nadežda Skočajić, dizajner Pošte Srbije.\nPrigodna poštanska marka i koverat su u opticaju od 28. novembra.\nFabrika „Zastava oružje“ osnovana je 27. oktobra 1853. godine za potrebe odbrane zemlje i centar je industrijskog i kulturno-istorijskog razvoja države Srbije.\nPrethodni članakEkonomac rutinski sa Vranjem\nSledeći članakKraguj maksimalno, poraz Radničkog


Indonezijska aviokompanija Garuda želi da otkaže narudžbinu 49 aviona Boing 737 Max 8, vrednu više milijardi dolara, navodeći kao razlog gubitak poverenja nakon dva pada tih letilica u proteklih šest meseci. Ovo je prva najava otkazivanja kupovine od kada je Boingov novi model aviona "prizemljen" nakon fatalnih nesreća u Indoneziji i Etiopiji.\nPortparol "Garuda Indonezije" Ihsan Rosan izjavio je danas da je ta vazduhoplovna kompanija, koja je 2014. godine naručila 50 aviona Maks 8 i do sada dobila samo jedan, poslala pismo Boingu prošle sedmice tražeći otkazivanje narudžbine vredne 4,9 milijardi dolara.\nOn je dodao da je avioprevoznik doneo ovu odluku strahujući da će njegovo poslovanje trpeti štetu zbog uznemirenosti klijenata, koju su izazvale nedavne nesreće Boingovih aviona. Rosan je naveo da Garuda planira da se sastane sa predstavnicima Boinga sledeće nedelje u Džakarti.\nBoing 737 Maks 8: Avioni


Reagovanje FZO o respiratorima - Fond zdravstvenog osiguranja Republike Srpske\nFZO RS Odnosi s javnošću Vijesti Reagovanje FZO o respiratorima\nReagovanje FZO o respiratorima\nutorak, 09. 06. 2020. 17:32\nFond zdravstvenog osiguranja Republike Srpske je primoran da reaguje na očigledne političke priče koje su instruisane malim političkim ambicijama u cilju da se uznemiri javnost plasirajuće netačne i manipulatorske informacije. Nakon olako plasiranih neistina ti isti političari će se sakriti u svoju mšiju rupu u kojoj su i bili za vrijeme pandemije virusa korona i kada se cijeli svijet i Republika Srpska suočila sa borbom za zdravlјe svakog pojedinca.\nFond zdravstvenog osiguranja Republike Srpske za potrebe zdravstvenog sistema i u cilju spašavanja života građana Republike Srpske po nalogu Republičkog štaba za vanredne situacije ugovorio 165 respiratora različitih modela i konfiguracija. Za sve ugovorene respiratore postoji preporuka zdravstvene struke, tačnije mišlјenje Univerzitetsko – kliničkog centra RS da je riječ o medicinskim aparatima koje ispunjavaju sve standarde kvaliteta i da su namjenjeni za liječenje pacijenata na intenzivnoj njezi.\nSituacija je nalagala da se brzo reaguje i Fond je od više provjerenih izvora kako u Kini, tako i u drugim zemlјama stupio u kontakt da obezbjedi nabavku medicinske i zaštitne opreme, te smo preko ovlaštene firme kao tehničke podrške uspjeli da nabavimo respiratore i o tome smo već prije više od mjesec dana obavjestili javnost na ovom linku https://www.zdravstvo-srpske.org/novosti/transparentne-javne-nabavke-fonda-za-potrebe-zdravstvenog-sistema-u-doba-pandemije-virusa-korona.html. I tako bili među prvim institucijama koja je javno objavila šta je sve nabavlјeno i koji su privredni subjekti preko kojih je nabavlјena medicinska i zaštitna oprema u cilјu sprečavanja širenja virusa korona.\n85 respiratora - prenosivi sa pripadajućim kolicima, JX100 su ugovoreni po cijeni od 49.500 KM bez PDV-a.;\nPoznato je da su se zbog eksplozivnog širenja virusa korona u svijetu, sve zemlјe okrenule ka Kini kao jednom od najvećih svjetskih proizvođača respiratora i zaštitne opreme, a otežavajuća okolnost bila je i zabrana Evropske unije za izvoz medicinske opreme za zemlјe koje nisu članice EU. Primjera radi, respiratori sa potrošnim materijalima prije pandemije u kineskim tvornicama su se mogli nabaviti po cijeni od 16.000 dolara, a u jeku pandemije nabavna cijena je „narasla“ i do 70.000 dolara u zavisnosti od vrste respiratora, prema informacijama koje je Fond dobijao od fondova u okruženju, ali i drugih institucija koje su za vrijeme pandemije nabavlјale ovu robu.\nČak su se referentni naučni članci, poput Petersonovog instituta za međunarodnu ekonomiju bavili ovom tematikom i istakli da je cijena respiratora i hiruških maski u odnosu na januar 2020. godine u martu čak utrostručena.\nDakle, Fond je uz maksimalnu odgovornost i racionalnost trošenja javnih sredstava pristupio zadatku koji je pred nama bio postavlјen, a kao rezultat imamo činjenicu da je zdravstveni sistem u periodu iza nas funkcionisao, bez većih poslјedica po sistem i zdravlјe lјudi. Tako da su sve odluke bile motivisane isklјučivo opštim interesom i želјom da se na najbolјi mogući način zaštiti zdravlјe svakog pojednica. Uvjereni smo u ispravnost svih naših preduzetih aktivnosti posebno iz razloga što je danas širenje virusa korona u zajednici stavlјeno pod kontrolu, a da je, pri tome, zdravstveni sistem u potpunosti očuvan.


Brzo formirati memorijalne centre u Beogradu i Donjoj Gradini\nObjavljeno u Jasenovac, Logor Staro sajmište\nMinistar spoljnih poslova Srbije Ivica Dačić rekao je danas da je veoma važno da brzo budu realizovane inicijative o formiranju memorijalnih spomen-kompleksa na Starom sajmištu u Beogradu i u Donjoj Gradini, radi sprečavanja pokušaja revizije istorije.\nDačić je podsjetio da su formiranje memorijalnog centra u Donjoj Gradini dogovorile Srbija i Republika Srpska, kao i da postoji namjera o upostavljanju memorijalnog centra na Starom sajmištu, mjestu nacističkog logora u Drugom svjetskom ratu.\nObaveza Srbije je da brzo završi sve u vezi sa formiranjem memorijalnog centra na Starom sajmištu, rekao je Dačić novinarima poslije otvaranja međunarodne konferencije “Stradanje Srba, Jevreja, Roma i ostalih na teritoriji bivše Jugoslavije”.\nDačić je istakao da Srbija institucionalno učestvuje i podržava aktivnosti kojima se čuva sjećanje na žrtve Holokausta i genocida u okviru obrazovnog programa i procesa vraćanja imovine žrtvama Holokausta.\nOn je naglasio da je Srbija učinila velike napore na usvajanju i sprovođenju Zakona o povratu imovine žrtvama Holokausta, što je prepoznato i u međunarodnoj zajednici, a taj zakon jevrejska udruženja su ocijenila kao jedan od najboljih po sadržaju, posebno što je odmah po donošenju počela i njegova aktivna primjena.\nPredsjedavajući Predsjedništva BiH Milorad Dodik izjavio je u decembru u Beogradu, nakon sastanka sa predsjednikom Srbije Aleksandrom Vučićem, da je podržao ideju da u Donjoj Gradini bude izgrađen novi memorijalni kompleks stradalim Srbima u ustaškom koncentracionom logoru Jasenovac.\nDodik je istakao da je riječ o izgradnji najvećeg spomenika u Donjoj Gradini koji će trajno ukazivati na to šta se dogodilo Srbima u Jasenovcu.\nVučić je tada rekao da je ideja da bude napravljen najveći spomenik u Donjoj Gradini, gdje bi bio muzej sa mogućnosti video-produkacija, da bi djeca iz Srbije, Republike Srpske, BiH mogla da uče o tome kakvo se zlo dogodilo u Jasenovcu.


A. J. 10. marta 2020. 20:12\nProstorije firme u kojoj radi kineski državljanin su zatvorene, a svi zaposleni su poslati da rade od kuće. Identična mera, udaljavanje sa radnog mesta u kom je boravio zaraženi i rad od kuće, primenjena je u slučaju radnika kompanije koja se nalazi u istoj zgradi – saznaju „Novosti“.\nPreventivne i dodatne mere preduzele su i firme čiji su zaposleni bili u kontaktu sa obolelim državljaninom Kine.\nPodsetimo, kineski državljanin zaražen korona virusom je smešten na Infektivnoj klinici u Beogradu nije u teškom zdravstvenom stanju. On inače živi u Beogradu, radi u kineskoj firmi koja se bavi mobilnom telefonijom i juče je smešten na Infektivnu kliniku zbog upale pluća.\nTakođe, Vlada Srbije odlučila je da uvede nove mere. Stranim državljanima koji dolaze iz područja sa intenzivnom transmisijom korona virusa, odnosno iz Italije, pojedinih provincija Kine, iz Južne Koreje, Irana i delova Švajcarske privremeno će biti zabranjen ulazak u našu zemlju.


Naučnici tvrde da je plavo svjetlo korisno - BIGportal.ba\n21 Decembra, 2019 21 Decembra, 2019 060\nZa sve vas koji ne možete da ostavite telefon do posljednjeg trenutka prije nego što zaspite – imamo dobre vesti. Plava svjetlost možda nije toliko ometajuća za spavanje kao što se nekada mislilo.\nStudija Univerziteta u Mančesteru je, naime, otkrila da toplije boje koje se preporučuju za uportebu noću zapravo mogu da nateraju naša tela da pomisle da je i dalje dan.\nObjašnjenje je da je sumrak prigušeniji i “plavlji” od dnevne svetlosti a da naši telesni satovi koriste svetlost kako bi odredili koje je doba dana, proizvodeći melatonin i pripremajući naše telo za san.\n“Mi smatramo da ovo nije najbolji pristup, jer promene u boji mogu poništiti bilo kakve prednosti dobijene smanjenjem signala svetline koji otkriva melanopsin”, navodi dr Tim Braun sa Univerziteta u Mančesteru.\nIako su testovi sprovođeni samo na miševima, Broun kaže da postoji dobar razlog da veruje da će efekat na ljude biti isti. “Naša otkrića sugerišu da upotreba prigušenih, hladnijih svetala uveče i jačih toplijih svetala tokom dana može biti korisnija”, navodi on.\nNaravno, uvek možete i da isključite telefon.


Izvor: SrbijaDanas.com, 05.Dec.2021, 12:05\nIz ministarstva podsećaju da će penzioneri u februaru dobiti 20.000 dinara.\nIz Ministarstva finansija najavljeno je danas da će od 1. januara naredne godine parovima koji dobiju prvo dete biti isplaćivana jednokratna pomoć od 300 000 dinara.\n- Mi taj novac imamo zato što je to prioritet i možda najvažnija stvar koju treba da uradimo u narednom periodu. U ovom trenutku gradimo i saobraćajnice i auto-puteve, ali nam ništa ne vredi ako tim putevima nema >> Pročitaj celu vest na sajtu SrbijaDanas.com << ko da se vozi. Ovo nije pitanje novca, nego ispravne ekonomske politike. Dakle, 300.000 dinara za prvorođeno dete, a u narednom periodu ćemo izaći sa merama i za drugo, treće dete. U ovu svrhu, Srbija se neće zaduživati - naglasili su.\nTakođe, rečeno je i da će budući roditelji dobijati i pomoć koju isplaćuju lokalne samouprave, pa će primera radi, Beograđani dobiti 300.000 dinara za prvo dete, koje će država uplatiti iz budžeta, i još 100.000 od lokalne samouprave.\nDodali su da je vlada do kraja godine planirala deficit od 4,9 odsto, ali da će biti možda i ispod četiri.\n- Udeo javnog duga je stabilan, javne finansije su snažne i zdrave, tako da za ove mere nema potrebe da idemo u bilo kakvo zaduživanje. Kada se definišu prioriteti na pravi način, a to su plate, penzije, natalitet, bolnice, infrastruktura, vrtići, nemamo problem da novac uložmo u prave stvari. Uprkos najvećoj ekonomskoj krizi ikada usled pandemije, Srbija će imati najveći kumulativni rast u Evropi. Za prva tri kvartala ove godine imali smo rast od 7,6 odsto, ako izuzmemo Irsku zbog multinacionalnih kompanija - navode.\nNajavljeno je i da će isplata države građanima u visini od 20 evra početi 7. decembra i to prvo za najstarije sugrađane, a 8. i 9. decembra dobijaju ostali.\n- Veliku pomoć smo isplatili građanima, privredi. Više od osam milijardi evra smo uložili u privredu i naše građane od prošle godine. Činjenica da će 20 evra dobiti više od 5,5 miliona građana govori o opravdanosti ove mere. Nismo davali novac svima, nego onima koji su se prijavili. Drago mi je što su se skoro svi prijavili, što su verovali u svoju državu. Sve im je isplaćeno u dan, u dinar, kako je i obećano. Nikada do sada nismo imali tolike uspehe, ni u zdravstvu, ni u ekonomiji - naglašeno je.\nIz ministarstva podsećaju da će penzioneri u februaru dobiti 20.000 dinara, a od 1. januara, kako je rekao, po švajcarskoj formuli, podižu se penzije za 5,5 odsto.\n- Osim toga, plate će se povećati u proseku 7,3 odsto, a minimalna zarada u Srbiji porašće na iznad 35.000 donara, to je 300 evra. To pokazuje koliko smo stabilni, to podizanje minimalne zarade. U decembru ćemo izmati između 615 i 618 evra prosečne zarade u Srbiji - zaključuju.


Četvrti poraz odbojkašica, četvrta pobeda OK Bavaništa – Kovin Ekspres\nYou are here: Home » Četvrti poraz odbojkašica, četvrta pobeda OK Bavaništa\nOdbojkašice Radničkog zabeležile su četvrti poraz u prvom delu prvenstva Druge lige grupa Sever. U 7. kolu su u gostima poražene od ekipe Slavije iz Novog Sada sa maksimalnih 3:0 (25:13, 25:15, 25:22).\nSa 3 pobede i 8 bodova nalaze sa na 7. poziciji, dok je sa istim brojem bodova ekipa Vrbasa iz Vrbasa šestoplasirana.\nU narednom kolu Kovinke dočekuju ekipu iz Vrbasa. Utakmica je na programu u subotu, 7. decembra sa početkom u 14.00 časova u Hali OŠ “Đura Jakšić” u Kovinu.\nOdbojkaši Bavaništa upisali su četvrtu pobedu. Pred domaćom publikom savladana je maksimalnim rezultatom 3:0 (25:17, 25:22, 25:20) ekipa Proletera iz Zrenjanina. Sa 11 bodova Bavaništanci su četvrti na tabeli i u narednom kolu gostuju devetoplasiranoj ekipi Stražilova iz Sremskih Karlovaca.


Osumnjičeni za maltretiranje dečaka, Foto: Printscreen/facebook\nKako saznaju mediji, ovaj jezivi slučaj nasilja u porodici navodno je prijavio dečak, koji je ispričao drugu šta mu očuh radi i kroz šta prolazi poslednjih godinu dana. Zajedno, mališani su otišli u policiju gde su ispričali šta se događa\nObjavljeno: 18.06.2021. 09:47h 11:07h\nOsumnjičeni Mirsad M. (24) uhapšen je zbog sumnje da je prethodnih godinu dana navodno tukao svog pastorka, dečaka L.M. (8). Pored njega uhapšena je dečakova majka Katarina M. zbog sumnje da je maltretiranje dopustila.\nKako saznaju mediji, ovaj jezivi slučaj nasilja u porodici navodno je prijavio dečak, koji je ispričao drugu šta mu očuh radi i kroz šta prolazi poslednjih godinu dana. Zajedno, mališani su otišli u policiju gde su ispričali šta se događa.\nKako se sumnja, a šta navodno stoji i u krivičnoj prijavi policijske stanice Vračar, osumnjičeni Mirsad M. dečaka je navodno tukao u iznamljenom stanu na teritoriji Vračara, u kom je vanbračno živeo sa mališanovom majkom.\nOdnos ove porodice bio je sve samo ne idiličan, o čemu svedoče i navodne tvrdnje dečaka da ga je očuh u periodu od maja 2020. godina više puta tukao, svaki put iz čista mira. Prema opisu povreda, ustanovljeno je da je dečak zadobio teške telesne povrede. Da slučaj bude još jeziviji, sumnja se da je Katarina M., dečakova majka, maltretiranje svog sina samo nemo posmatrala. Štaviše, kako se navodi u krivičnoj prijavi, kada bi videla da mališan plače nakon zlostavljanja od strane Mirsada govorila bi mu da prestane da plače. Godinu dana mališan je trpeo nasilje, bez da se ikome žali i prijavljuje.\nIstog dana, po nalogu dežurnog zamenika javnog tužiocaPrvog osnovnog javnog tužilaštva u Beogradu, osumnjičeni očuh i majka uhapšeni su i određeno im je zadržavanje do 48 sati. Mirsadu M. zbog postojanja osnovane sumnje da je izvršio krivično delo Nasilje u porodici, a osumnjičenoj Katarini M. zbog krivičnog dela Nepružanje pomoći i krivičnog dela Zapuštanje i zlostavljanje maloletnog lica.\nMaltretiranjeMirsad M.HapšenjeTuča pastorkeVračarTelesne povrede


Microsoft Remote Desktop aplikacija za iOS i Android | Android Market\nMicrosoft Remote Desktop aplikacija za iOS i Android\nMicrosoft je na dan izlaska Windows 8.1 operativnog sistema predstavio i Remote Desktop aplikaciju za iOS i Android mobilne uređaje. Ova aplikacija omogućava kontrolisanje Windows operativnog sistema sa iOS ili Android telefona i tableta. Aplikacija zahteva minimum iOS 6 ili Android 2.2, a služi za pristup računaru sa Microsoft Remote Desktop protokolom. Naravno, ova aplikacija ne pristupa samo novom Windows 8.1 sistemu, već svakom Windows sistemu gde je Remote Desktop uključen. Za razliku od pojedinih “automatizovanih” načina za daljinsko pristupanje računaru, Remote Desktop ne zahteva instalaciju dodatnog softvera na računaru, ali to onda znači da je potrebno da znate IP adresu tog računara koji želite da kontrolišete bežično.\nBy admin • Android vesti • 0 • Tags: android aplikacija, Microsoft remote desktop, remote desktop Android\nGoogle Play Store 4.4 će doneti novi navigacioni UI dizajn\tSafari korisniji od drugih mobilnih pretraživača


SAOPĆENJE Sastanci će se održavati do 22. februara\nDelegacija iz naše zemlje prezentirala aktivnosti koje poduzimamo na ovom polju\nDelegacija BiH u Budvi\nSvjetska konferencija žena u sektoru sigurnosti svečano je otvorena u Budvi, a trajat će do 22. februara 2019. godine. Konferenciji prisustvuje i delegacija BiH, koju čine policijske službenice iz agencija za provođenje zakona u BiH, predstavnice Udruženja „Mreža policijskih službenica“.\nKonferenciju je otvorio direktor Uprave policije Crne Gore Veselin Veljović, a prisutnim su se obratili brojni visoki zvaničnici Crne Gore, kao i OSCE-a, NATO-a, DCAF-a, Ambasade SAD, koji su poželjeli dobrodošlicu delagacijama iz 19 zemalja i ukazali na višestruki značaj ove konferencije.\nTema konferencije je „Kako promovirati posao u sektoru sigurnosti i zainteresirati više žena za njegovo obavljanje i kako profesionalno osnažiti žene za napredovanje u službi“.\nDelegacija BiH prezentirala je aktivnosti koje naša zemlja poduzima na ovom polju. Konferencija je organizirana od Internacionalne policijske asocijacije - Sekcija Crna Gora, Sindikata Uprave policije Crne Gore i Udruženja policijskih službenica Crne Gore, te predstavlja izuzetnu priliku za dodatno umrežavanja žena u sektoru sigurnosti iz cijelog svijeta, što je jedan od ciljeva Udruženja "Mreža policijskih službenica".\nUčešće policijskih službenica iz BiH na ovoj konferenciji podržao je UNDP BiH.\nSvjetska konferencija žena u sektoru sigurnosti BiH Budva Konferencija Crna Gora


Novi ruski raketni sistem "Pancir-S1" stigao u Srbiju | WebTribune\nHome U FOKUSU Novi ruski raketni sistem “Pancir-S1” stigao u Srbiju\nNovi ruski raketni sistem “Pancir-S1” stigao u Srbiju\nPosted date: фебруар 22, 2020 In: U FOKUSU\nSrbija je postala jedina zemlja u regionu koja poseduje moderni PVO sistem Pancir.\nKako navode izvori Sputnjika, „Panciri“ su dopremljeni ruskim transportnim avionom An-124 „Ruslan“, a eksperti ističu da dobijanjem ovakvog sistema protivvazdušna odbrana Srbije postaje jača i kvalitetnija.\n„Novi sistemi “Pancir” idu u Zuce i ući će u sastav 1. diviziona 250. Raketne brigade. Za „Pancir“ se bez preterivanja može reći da je najbolji u svojoj klasi – hibridnih artiljerijsko rakentih sistema PVO malog radijusa dejstva. Pripadnici diviziona su već prošli obuku u Ruskoj Federaciji, pa se očekuje da će sistem brzo ući u borbeno dežurstvo. Njihov dolazak predstavlja značajno unapređenje odbrambenih sposobnosti naše vojske, ali su potrebe za dodatnim sistemima još uvek velike i to pitanje stoji otvoreno. Ostaje nam da se nadamo da najavljena “pauza“ u nabavkama „krupnih sistema“ neće trajati predugo“, kaže za Sputnjik vojni ekspert Svetozar Jokanović.\n„Pancir“ se dokazao i u Siriji\nSporazum za nabavku jedne baterije „Pancira“, koju čini šest sistema, zaključen je prošle godine. Ovaj hibridni artiljerijsko-raketni sistem ima prestižne karakteristike u odnosu na ostale sisteme tog tipa u svetu, što je potvrđeno i na ratištu u Siriji, a osnovna namena “Pancira” je zaštita važnih malogabaritnih objekata kao što su komandna mesta, komunikacijska sedišta, aerodromi…\n„Pancir“ može da dejstvuje po ciljevima u vazduhu – avionima, helikopterima i bespilotnim letelicama, a po potrebi i po ciljevima na zemlji uključujući i lako oklopljena sredstava protivninka“, dodao je Jokanović.\nEksperti navode da „Pancir-S1“ u potpunosti odgovara našim potrebama, a kompatibilan je sa ostalim sredstvima PVO kojima raspolaže Vojska Srbije, te da bi pet raketnih diviziona bio minimum za efikasnu odbranu, uz neophodnost nabavke sistema srednjeg i velikog dometa.\nBugarska je prethodno izdala odobrenje ruskom avionu koji je dopremio „Pancir-S1“ u Srbiju za prelet preko svog vazdušnog prostora, a to je izazvalo buru u određenim krugovima u toj zemlji.\nKomentarišući histeriju koja se takođe rasplamsala u određenim NATO zemljama zbog kupovine „Pancira“ i „hipotetičke mogućnosti“ nabavke sistema S-400 od strane Srbije, Jokanović ističe da su ponovo na snazi „dvostruki aršini“.\n„Čini se da su pojedini bugarski analitičari bili posebno osetljivi zbog kratkotrajnog boravka ruskog S-400 u Srbiji i hipotetičke mogućnosti da taj ili neki stariji sistem velikog dometa jednog dana bude u posedu Srbije. Kao da se na trenutak javila amnezija, pa su bugarske kolege zaboravile da Bugarska počev od kraja osamdesetih godina prošlog veka poseduje dva diviziona S-300PM, a da u Srbiji baš kao ni u Jugoslaviji ranije to nije bio povod za bilo kakvu reakciju. Pored Bugara raketne sisteme velikog dometa imaju i Grci – dva diviziona S-300PMU-1, a tu je i Rumunija koja je 2017. godine za 3,9 milijardi dolara kupila američke sisteme MIM-104 „Patriot“ u najnovijoj varijanti 3+ tj. prvi će postati operativni još tokom ove godine, dok se završetak isporuka svih sistema očekuje tokom 2023. godine“, zaključio je Jokanović.\n5 razloga zašto su litije u Crnoj Gori PRAVI PREOKRET za Srbe za razliku od “5 oktobra”\nODLUČENO: Rusija se priprema za najgori scenario u sukobu sa Evropskom Unijom\nRusi pronašli rupu u odbrani SAD – Preokret na Bliskom istoku ali i na tržištu nafte\nLAZANSKI: Medlin Olbrajt direktno odgovorna za bombardovanje Srbije – EVO KAKAV JE PLAN SAOPŠTILA TAČIJU 1999. – VIDEO


Korona virus: U Srbiji još rano za popuštanje mera, kažu lekari - u Francuskoj najveći broj novozaraženih posle dva meseca - BBC News na srpskom - Dnevni list Danas\nPočetna » BBC News na srpskom » Korona virus: U Srbiji još rano za popuštanje mera, kažu lekari – u Francuskoj najveći broj novozaraženih posle dva meseca\nBBC News na srpskom06.08.2020. 12:07\nU Srbiji je u poslednja 24 sata još 295 ljudi zaraženo korona virusom, u Velikoj Britaniji zvaničnici optimistično govore o vakcinama, dok u Španiji i Francuskoj raste zabrinutost zbog novog povećanja broja obolelih.\nPrema poslednjim podacima, u Srbiji je preminulo još devet pacijenata. Do sada je od početka epidemije umrlo 614 ljudi, a zaraženo je ukupno 27.033. Iako se epidemiološka situacija smiruje, stručnjaci kažu da je za popuštanje mera je još rano, piše RTS.\nU Francuskoj je registrovano 1.695 slučajeva u jednom danu, što je najveći broj posle dva meseca, dok je zabeleženo više od 30.000 smrtnih slučajeva.\nFrancuska nije jedina evropska zemlja u kojoj broj slučajeva ponovo raste – loša vest stiže i iz Španije koja je zabeležila 1.772 nova slučaja u sredu, što je najveći skok otkako su ukinute restriktivne mere na nivou cele države.\nAmerička vlada je naručila 100 miliona doze eksperimentalne korona virus vakcine.\nKompanija Džonson & Džonson, koja stoji iza laboratorije, objavila je da je potpisan ugovor vredan milijardu dolara, dodajući da bi vlada mogla da naruči dodatnih 200 miliona doza u kasnijem delu razvoja.\nU svetu je do sada registrovano više od 18,6 miliona zaraženih, umrlo je više od 702.000 ljudi, dok se više 11 miliona oporavilo, pokazuju podaci Džons Hopkins univerziteta.\nEpidemiolog Predrag Kon rekao je na konferenciji za novinare Kriznog štaba da se epidemiološka situacija blago popravljava, smanjuje se i broj novootkrivenih slučajeva, a bolnice polako prazne.\n„Svi pokazatelji ukazuju na to da se nalazimo u sitiaciji postepenog smirivanja i prelaska iz jasno nepovoljne u nesigurnu situaciju. Bitno je i dalje sprovoditi mere, izbegavati kontakte, nositi zaštitne maske, držati se svih upozorenja koja smo do sada davali“, rekao je Kon.\nPremijerka Ana Brnabić rekla je da će Srbija ući spremna u jesen i zimu i najavila otvaranje još dve kovid bolnice.\n„Realnost je da nam se procenti dobro drže i polako smanjuju, i da pritisak na naš zdravstveni sistem nastavlja da slabi“, rekla je Brnabić.\nPremijerka je izjavila i da će se u narednom periodu širom Srbije izgraditi laboratorije za PCR analizu na korona virus, kao i da će se proširiti kapaciteti već postojećih laboratorija.\nPredrag Kon je ranije, tokom gostovanja na RTS, govorio i o predlogu da se predstojeća školska godina, odnosno nastava, ipak organizuje u školama.\nU Australiji novi rekord po broju zaraženih korona virusom – u Melburnu najgora situacija\nŠpanija je u sredu zabeležila 1.772 nova slučaja korona virusa, što predstavlja najveći rast otkako je ukinut karantin\nU svetu je od posledica korona virusa preminulo 701.000 ljudi, zaraženo je 18,6 miliona, a više od 11 miliona se oporavilo\nTrenutno je aktivno 1.519 slučajeva, preminulo je 56 osoba.\nZvaničnici italijanske civilne zaštite zapretili su da će suspendovati letove Rajanera, optuživši tu kompaniju za „učestalo kršenje“ mera zaštite od korona virusa u toj zemlji.\n„Ne samo da se socijalna distanca među putnicima ne održava, već se i uslovi za izuzeće od tog pravila takođe ignorišu“, navodi se u izjavi.\nŠpanija je u sredu zabeležila 1.772 nova slučaja korona virusa, što predstavlja najveći rast otkako je ukinut karantin.\nTakođe je zabeležen još jedan smrtni slučaj, čime je ukupan broj umrlih porastao na 28.499.\nIako je u govorio optimistično, takođe je pozvao na oprez, rekavši da prva generacija vakcina neće sve rešiti.\nAmerička vlada je naručila 100 milona doze eksperimentalne korona virus vakcine.\nKompanija Džonson & Džonson, koja stoji iza laboratorije, objavila je u sredu da je potpisan ugovor vrednosti od jedne milijarde dolara, dodajući da bi vlada mogla da naruči još dodatnih 200 miliona doza u kasnijem delu razvoja.\nVakcina se bazira na istoj tehnologiji koju je kompanija primenila na eksperimentalnoj vakcini protiv ebole korišćenoj prošle godine u Demokratskoj Republici Kongo.\nNovi Pazar: Policija obavlja zadatke zakonito i profesionalno\nBBC News na srpskom • danas 16:51\nGetty ImagesBudućnost festivala i koncerata ovog leta već je...\nGetty ImagesMađari su ispunili tribine Puškaš arene Bio je...\nBBC News na srpskom • danas 14:51\nRusija, Velika Britanija i Krim: Ruska vojska tvrdi da je ispalila hice upozorenja ka britanskom razaraču, London demantuje\nReuters„Difender“ u Istanbulu 14. juna 2021. godine Ruski patrolni...


Mamula – od zatvora do luksuznog hotela - TU magazin\nMamula – od zatvora do luksuznog hotela\nUkoliko do sada niste posetili ovaj spomenik istorije i kulture, to više nikad i nećete moći. Mamula je zatvorena za posete turista već neko vreme zbog građevinskih radova na luksuznom hotelskom kompleksu, a njena istorijska vrednost ostaće zabeležena u sećanju naroda\nOstrvo Mamula se nalazi u Jadranskom moru na granici između Crne Gore i Hrvatske, i nije naseljeno. Najpoznatije je po napuštenoj tvrđavi koju su Italijani koristili kao zatvor u Drugom svetskom ratu i dok se u tom periodu tamo išlo po kazni, uskoro će se ići na odmor i letovanje.\nTvrđava će biti u potpunosti obnovljena, poštovaće se istorijsko nasleđe objekta i biće pretvorena u luksuzni hotel sa sobama, restoranima, terasama i spa centrom. Pored toga, na ostrvu će biti izgrađena i marina kao i privatne plaže sa centrom za aktivnosti na vodi.\nTokom Drugog svetskog rata u koncentracionom logoru Mamula je bio zatvoreno ukupno 2300 ljudi od čega je njih 130 ubijeno, pa se investitor obavezao da ne narušava originalni izgled tvrđave.\nPrethodni tekstNova turistička strategija Dubrovnika\nSledeći tekstDa li su meduze novi morski plodovi


Video: Stonoteniseri žele medalju na EP - MINA\nHome Crna Gora Video: Stonoteniseri žele medalju na EP\nVideo: Stonoteniseri žele medalju na EP\nAugust 28, 2019, 11:18\nPodgorica, (MINA) – Crnogorski stonoteniseri žele da i na trećem uzastopnom šampionatu Evrope za osobe sa invaliditetom osvoje medalju i naprave odlučujući korak ka istorijskom plasmanu na Paraolimpijske igre u Tokiju, saopšteno je iz Paraolimpijskog komiteta.\nŠampionat će od 16. do 22. septembra biti odigran u švedskom Helsingborgu. Crnogorski para stoni tenis u Helsingborgu predstavljaće Filip Radović, koji je na posljednja dva šampionata Evrope bio bronzini i debitanti Luka Bakić i Dejan Bašanović.\nNjih trojica, osim u pojedinačnoj konkurenciji, nastupiće prvi put i kao ekipa. Za predstojeći šampionat pojačan je i stručni štab, pa je nacionalnim trenerima Nikolaju Lupuleskuu i Čedomiru Damjanoviću tokom priprema pomagao legendarni jugoslovsnki stonoteniser Ilie Lupulesku.\nIlie Lupulesku, koji ima 13 medalja sa evropskih i svjetskih prvenstava i olimpijsko srebro, kazao je da mu je drago je imao priliku da pomogne da crnogorska ekipa što spremnije dočeka EP.\n“Daću sve od sebe da im savjetima pomognem i ukažem na šta treba da obrate pažnju. Dubl je najvažniji, ako uspiju da ga dobiju oni će osvojiti medalju, možda biti i prvaci Evrope”, rekao je Lupulesku agenciji MINA.\nCrnogorski stonoteniseri za nastup u Helsingborgu pripremaju se u kampu porodice Lupulesku, u Uzdinu, a završni dio odradiće u Novom Sadu. Bronzani iz Vejla i Laškog, Filip Radović smatra da će u Helsingborgu biti mnogo teže doći do medalje nego na prethodna dva šampionata.\nOn je podsjetio da nijednog od prve trojice do sada nije uspio da pobijedi.\nTrofejni stručnjak, Nikolae Lupulesku smatra da su šanse za nastavak trofejnog niza i u Helsingborgu realne.\nNacionalni trener Čedomir Damjanović kazao je da će šampionat u Helsingborgu ostati upamćen i po premijenom nastupu u ekipnoj konkurenciji.\nŠampionat u Helsingborgu počeće nadmetanjima u pojedinačnoj konkurenciji. Prva dva takmičarska dana, 16.i 17. septembra, predviđena su za takmičenja po grupama, dok će dan kasnije biti poznati osvajači medalja.


Uposlenici u zdravstvu traže povećanje satnice - Klix.ba\nFBiH Uposlenici u zdravstvu traže povećanje satnice\nUposlenici u zdravstvu traže povećanje satnice\n17.1.2011. u 15:22\nNezavisni strukovni sindikat radnika zaposlenih u zdravstvu FBiH založio se, u ponedjeljak na redovnoj sjednici u Sarajevu, za poboljšanje materijalnog položaja uposlenika u zdravstvu u FBiH i potpuno poštivanje odredbi Kolektivnog ugovora odnosno povećanje najniže cijene rada (satnice) i njeno usklađivanje s troškovima života u Federaciji BiH.\nPredsjednik Sindikata Abud Sarić kazao je tim povodom Feni da bi to značilo povećanje satnica sa sadašnjih 2 na oko 3,20 KM. "To će biti naš stav koji je utemeljen na Kolektivnom ugovoru, a usklađen s porastom troškova života u naredne četiri godine", kazao je Sarić.\nOn je naglasio da poteškoću u radu Sindikata predstavlja činjenica na još nije konstituirana vlast, te da zbog toga nemaju socijalnog partnera za razgovor. Izrazio je bojazan da bi zdravstveni sistem mogao u potpunosti biti urušen ukoliko vlast ne bude konstituirana uskoro.\nSarić je naglasio da će se, u namjeri da poboljša položaj uposlenika u zdravstvu, Sindikat pripremiti za sve oblike sindikalnog djelovanja (tužbe, štrajkovi, protesti) uvažavajući pri tom socijalni dijalog s predstavnicima vlasti.\nNezavisni strukovni sindikat zaposlenih u zdravstvu FBiH u proteklom je periodu tek djelomično uspio na približavanju materijalnog položaja uposlenika u zdravstvu jer je ekonomska moć pojedinih kantona različita.\nDanašnjoj sjednici prisustvovali su predstavnici sindikalnih organizacije iz cijele Federacije BiH, a zvanično im se obratio i prim.dr. Zlatko Vuković, koji je izabran za novog ministra zdravstva u Vladi Kantona Sarajevo. On je dugogodišnji sindikalni aktivista, a nada se da će imenovanjem na funkciju ministra ta saradnja biti i dalje efikasna.\nZa potpredsjednika federalnog strukovnog sindikata na današnjem skupu izabrani su Zijo Latifović iz Tuzlanskog kantona i Anita Bando iz Livanjskog kantona.\n5h 26min 15\n5h 59min 35\n17h 46min 6\n19h 30min 24\n20h 28min 4


Novogodišnji koncert „Ko nekad u osam“ – inmedia.ba\n0 27 Decembra, 2012 10:10\nU prostoru stare Gradske vijećnice na Trgu ljiljana večeras će se sa početkom u 20 sati održati drugi po redu humanitarni novogodišnji koncert pod nazivom „Ko nekad u osam“.\n/” rel=”attachment wp-att-24045”> Ovaj humanitarno – zabavni događaj organizuju sanski muzičari pod sloganom „Raja za raju“ za podršku projektu djeci sa posebnim potrebama „Nada“ Sanski Most. Tako je sav prihod, koji će biti ostvaren od prodaje ulaznica ili kroz razne vidove sponzorstva, namjenjen pomoći i finansiranju ovog projekta koji se realizira poslijednjih nekoliko godina u sklopu nevladine organizacije Fondacija „AWO Domovinska bašta“.\nTakođer, koncert treba da posluži i kao prilika da javnost bude upoznata s pomenutim projektom koji je jedini projekat takve vrste u Sanskom Mostu posvećen djeci s posebnim potrebama.\nNa koncertu će nastupili skoro svi mladi pop i rok bendovi i nekoliko samostalnih izvođača iz Sanskog Mosta ,te prigodnim programom i mališani iz centra „Nada“, kojima je i posvećen ovaj događaj. Svoj nastup su već potvrdili: Hor sanske Gimnazije, No limit now, Second plan, Ado i Vege, Semir Alagić, Hamza, Kontrol saund, Grand illusion, Armagedon, Ivona i Žiratnti. Treba reći, da je prošlogodišnji koncert u potpunosti opravdao očekivanja.\nOko 400 obožavaoca pop i rok muzike uživalo je u dobroj svirci i zabavi, a prikupljeno je oko 2.500 KM. Organizatori se nadaju da će i ovogodišnji koncert proći u dobroj atmosferi, te da će posjeta i ovaj put biti dobra. Broj ulaznica je ograničen tako da je štampano samo 300 komada po cijeni od tri marke.


Milica Starović u finalu jednoseda na 500m u Minsku - Kajakaški savez Srbije\nRaspisi za takmičenja\nNosioci nacionalnih priznanja\nEvropska kajakaška asocijacija\nSprint – seniori\nSprint – seniori U23\nSprint – juniori\nDivlje vode – seniori\nDivlje vode – juniori\nMilica Starović u finalu jednoseda na 500m u Minsku\n25.06.2019. - 15:09 » Vesti\nPrvog dana takmičenja na ovogodišnjim Evropskim igrama, srpski predstavnici u kajaku izborili su jedno finale.\nMilica Starović plasirala se u borbu za medalje u jednosedu na 500 metara na Evropskim igrama u Minsku. Starovićeva je mesto u A finalu izborila direktno iz kvalifikacija, pošto je ubedljivo trijumfovala u svojoj trci izveslavši deonicu od 500 metara za 1 minut 47 sekundi i 522 hiljadita dela.\nStarovićeva je u jednosed na 500 metara praktično „uskočila“ pred sam početak takmičenja u Belorusiji, s obzirom da prvobitno nije bilo planirano da učestvuje u toj disciplini zbog četverca, već je u takmičenje u K1-500 ušla posle povrede Nikoline Moldovan.\nFoto: Nina Jelenc / EKA\nFinale jednoseda na 500 metara u konkurenciji dama na Evropskim igrama u Minsku zakazano je za četvrtak od 9 sati ujutro po srednjeevropskom vremenu.\nOsim u jednosedu na 500 metara, Starovićevu očekuju i kvalifikacije u jednosedu na 200 metara koje se veslaju sutra.\nPosada ženskog dvoseda na 500 metara, Marija Dostanić i Kristina Bedeč takmičenje na Evropskim igrama završila je u polufinalu, u kojem su zauzele 6. mesto u vremenu 1:42.640 1:42.640.\nMuška posada dvoseda na 1000 metara, Stefan Vekić i Milenko Zorić, takođe je takmičenje završila u polufinalu u kojem je kroz cilj prošla kao 8. u vremenu 1:42.640.\nRaspored trka srpskih takmičara 2. dana Evropskih igara u Minsku\n13:10 kvalifikacije K1-200 Milica Starović, staza 6\n13:25 kvalifikacije K1-200 Marko Dragosavljević, staza 4\n*15:00 polufinale K1-200 ž\n*15:10 polufinale K1-200 m\nSeniori na pripremama u Trebinju\nDeo seniorske reprezentacije Srbije otputovao je u Trebinje na prvi deo priprema za predstojeću sezonu. Na pripremama u gradu na Trebišnjici do 21. novembra na poziv selektora našeg nacionalnog tima boraviće: Anđelo Džombeta, Biljana Relić, Bojan Zdelar, Ervin Holpert, Kristina Bedeč, Marija Dostanić, Marko Tomićević, Mihailo Subotić, Milenko Zorić, Milica Starović, Nikolina Moldovan, Nikola Rasulić,…\nBedeč peta na SP u maratonu\nNa Svetskom prvenstvu u maratonu, posle osvajanja srebrne medalje, Kristina Bedeč zauzela je peto mesto. Bedečova je na šampionatu koji se održava u kineskom Šaošingu u maratonskoj trci u kojoj je 25 kilometara i 900 metara prešla za 2 sata 4 minuta i 34.76 sekundi kroz cilj prošla kao peta. Maratonske trke veslaju se na…\nPredstavljen novi stručni štab\nKajakaški savez Srbije predstavio je danas novog selektora i stručni štab reprezentacije. Upravni odbor Kajakaškog saveza Srbije za novog selektora za sprint na period od četiri godine imenovao je dr Pavla Jovanova. U stručnom štabu osim selektora nalaze se još i glavni trener Akoš Vereckei i trener ženskog dela reprezentacije Miroslav Rodić. „Naše ambicije za…\nKajak sprint – Seniori\nKajak sprint – Seniori U23\nKajak sprint – Juniori\nKajak divlje vode – Seniori\nKajak divlje vode – Juniori\n© 2016 Kajakaški savez Srbije | Sva prava zadržana.


NEOBIČNA MOLBA PROKUPAČKOM ZATVORU: Hoću da na robiju zajedno sa mnom ide i moja stoka! – Portal za sve nacije i sve generacije\nHome / Zanimljivosti / NEOBIČNA MOLBA PROKUPAČKOM ZATVORU: Hoću da na robiju zajedno sa mnom ide i moja stoka!\nadmin 17 Maja, 2018\tZanimljivosti Leave a comment 207 Views\nNesvakidašnje pismo Bojana Radovanovića iz okoline Kuršumlije, uoči odlaska na izdržavanja kazne. Predlaže da u zatvorskoj ekonomiji čuva stoku, a da sve proizvode pokloni osuđenicima\nPOLjOPRIVREDNIK Bojan Radovanović (37), iz Novog Sela nadomak Kuršumlije, koji je osuđen na zatvorsku kaznu zbog više saobraćajnih prekršaja i vožnje neregistrovane traktorske prikolice, uputio je pismo nadležnima u prokupačkom Okružnom zatvoru od kojih traži da mu omoguće da za vreme izdržavanja kazne stoku koju poseduje smesti u zatvorsku ekonomiju. Na izdržavanje kazne od 40 dana zatvora Radovanović bi trebalo da krene 23. maja, a u pismu navodi da bi u zatvorskoj ekonomiji mogao da brine o svojim kravama, svinjama i kokoškama i da bi sve proizvode poklonio zatvoru.\n– Živim sa starom i bolesnom majkom o kojoj će se dok sam u zatvoru brinuti rođak iz Kuršumlije, ali ne znam šta ću sa stokom – navodi u pismu Radovanović, koji, u razgovoru za “Novosti”, kaže da nije mogao da se nagodi s prekršajnim sudom, odnosno da novčanu kaznu zameni za nanogvicu.\nPismo koje je uputio prokupačkom zatvoru s nesvakidašnjom molbom, prema nezvaničnim saznanjima našeg lista, Upravi za izvršenje krivičnih sankcija još nije stiglo, tako da je neizvestan i odgovor nadležnih. Iz dosadašnje prakse, osobe koje iz opravdanih razloga ne mogu u predviđenom vremenskom peridodu da služe zatvorsku kaznu mogu da traže njeno odlaganje, ili pak pomilovanje od predsednika Republike.\nPrevious Katastrofa na Havajima: Oblaci dima iz VULKANA idu do 9.000 metara visine! – VIDEO\nNext Grandiozan i zapanjujuće lep: Prvi putnici prešli preko Krimskog mosta (VIDEO)


Izvesna izgradnja bazena u Gamzigradskoj banji – RADIO TELEVIZIJA BOR\n5 meseci ago Saša Stojčić\nZAJEČAR, GAMZIGRADSKA BANJA – Specijalna bolnica Gamzigradska banja je još 2018.godine konkurisala kod Ministarstva turizma sa idejnim projektom otvorenog kupališta sa mineralnom vodom.\n„Projekat je odobren, Rehabilitacioni centar je dobio 17 miliona dinara, uradio projekat, došao do građevinske dozvole i do nove prepreke, zbog koje, bazen ni danas, dve i po godine kasnije nije izgrađen“, kaže dr Rade Kostić, direktor Specijalne bolnice Gamzigradska banja\nKostić dodaje da se nazire rešenje problema i da bi dozvola mogla da bude izdata u narednih desetak dana, a da bi sa gradnjom bazena moglo da se počne ove građevinske sezone. Bazen bi odmah počeo da radi, uprkos koroni i da ovakva sredina pozitivno i preventivno deluje i na koronu i na mnoge druge bolesti.\nImajući u vidu da se bazen gradi na postojećem izvoru i da je potrebno samo ukopavanje dubine metar i šezdeset, od trenutka dobijanja dozvole potrebno je ne više od dva meseca da kompletan projekat bude gotov. Ako u ministarstvu održe reč i ako lokalna samouprava odradi svoj deo posla bazen bi mogao prve kupače da primi još ove godine, a Gamzigradska banja da oživi i poveća broj posetilaca. Ako tome dodamo i nekoliko dodatnih sadržaja i ponovno oživljavanje hotela „Kastrum“ i zašto da ne, izgradnjom još smeštajnih kapaciteta, Gamzigradska banja ispunjavaće sve uslove da postane ozbiljna turistička destinacija domaćih, ali i stranih turista.\nTags: izgradnja bazena u Gamzigradskoj banji, ministarstvo turizma, Rehabilitacioni centar, Specijalna bolnica Gamzigradska banja\nPrevious Konkurs za projekte od javnog interesa\nNext U Boru 20 novih slučajeva virusa korona


BalkanMagazin :: PRITISCI NA REPUBLIKU\nPRITISCI NA REPUBLIKU\nčetvrtak, 22. jul 2010 01:43\nNebojša Popov optužio vlast za pokušaj reprivatizacije zrenjaninske firme Jugoremedija i zastrašivanje radnika\nGlavni i odgovorni urednik Republike Nebojša Popov ocenio je juče da prošlonedeljni upad policije u redakciju tog lista i poziv njemu na informativni razgovor, predstavljaju deo kampanje protiv fabrike lekova Jugoremedija iz Zrenjanina, u cilju da se ona proda, protivno interesima malih akcionara. Popov je optužio vlast za pokušaj reprivatizacije zrenjaninske firme Jugoremedija i zastrašivanje radnika drugih, loše privatizovanih preduzeća koji bi u Jugoremediji mogli da imaju uzor.\nPopov je na konferenciji za novinare predočio da mu je, pošto je policija u redakciji Republike pokupila kompletnu dokumentaciju, uručen poziv na informativni razgovor, na koji je odbio da ode sa obrazloženjem da je informacije o reklamiranju Jugoremedije u tom listu već dao.\nPopov je rekao da je 8. jula izvršen "upad" policije u redakciju lista "Republika" u Beogradu gde su tražene informacije o saradnji tog lista i "Jugoremedije".\n"Posle tog događa je usledio poziv za informativni razgovor, na koji se nisam odazvao, kao i stalna policijska prismotra", kazao je Popov. Prema njegovim rečima, list "Republika" je od samog početka pratio šta se događalo u privatizaviji "Jugoremedije" u kojoj je, kako je naveo, jedan kontroverzni biznismen svojim bahatim ponašanjem doveo preduzeće na rub propasti.\n"Radnici su uspeli da vrate preduzeće malim akcionarima, da povrate proizvodnju i na taj način postanu pozitivan primer radničke borbe protiv loše privatizacije i uzor mogućeg puta tranzicije u Srbiji", istakao je Popov. On je dodao da je lično često bio javno žigosan, kao i da je tokom dvadeset godina rada Republika često bila na tepetu vlasti i ponovio da je cilj “policijske represije” Jugoremedija o kojoj je Republika opširno izveštavala.\nKonferencija za štampu koju je Popov nazvao: informativni razgovor\n"Stidim se junačenja i gadim se pozicije žrtve, pogotovo ako bih ja spadao u žrtve", kazao je Popov, zaključivši da tako "apsolvira sebe kao predmet ove paske, dok je glavni predmet – Jugoremedija, jedna od mnogobrojnih tema kojima se Republika bavi".\n“Sledeći trag iz Saveta za borbu protiv korupcije o nepoštovanju zakona prilikom prodaje državnog paketa akcija od 42 odsto Jugoremedije kontroverznom biznismenu Jovici Stefanoviću Niniju koji je bio na policiskoj poternici… mogli smo da vidimo njegovo nastojanje da postane neprikosnoveni gazda koji je ignorisao radnike i akcionare”, naveo je Popov. Prema njegovim rečima, tokom višegodišnjeg otpora “najneposlušnije radnike brutalno je prebijalo Srefanovićevo privatno obezbeđenje” i hapšeni su. Posle dugotrajanog štrajka, protesta i sudskih postupaka radnici i sindikat Jugoremedije uspeli su da izdejstvuju poništavanje ugovora i zato je “Jugoremenija sumnjivo lice”, a trebalo je i sprečiti druge da se ugledaju “na taj pozitivan primer smisla radničke klase i malih akcionara za svoja prava”.\nRazloge iznenadnog interesovanja policije za Republiku, Popov je objasnio namerom da se o Jugoremediji proizvede afera, zbog pozitivnog rasta te fabrike, koja je posle loše\nprivatizacije oživela svoje poslovanje i postala pozitivan primer radničke borbe i uzor mogućeg puta tranzicije u Srbiji. Prema oceni Popova, obnavljanjem proizvodnje, posle oko 10 miliona evra investicija i rekonstrucijom, firma stiče novu vrednost "na koju su se okomili razni apetiti da se što više i što pre zgrabi". Jugoremedija je postala primer za ugled u lokalnoj zajednici, kako se bori za lična i kolektivna radnička prava, za radna mesta i dobit firme, naveo je Popov. On je ocenio da se zbog toga pravi afera da bi se rukovodsto firme osramotilo, smenilo i potom preuzelo većinsko vlasništvo i Jugoremedija što pre prodala.\nPosle poništene prve privatizacije, paket akcija od 42 odsto Jugoremedije vraćen je u državno vlasništvo, a većinskih 58 odsto je u vlasništvu malih akcionara.\nRaniji predsednik sindikata, a sadašnji direktor Jugoremedije, Deurić je kazao da je posle poništavanja ugovora sa Stefnovićem, poslovanje tog preduzeća stabilizovano i da je zbog toga Jugoremedija postala interesantna za novu prodaju. On je podsetio da je fabrika prvo privatizovana 2000. pod sumnjivim okolnostima, da bi radnici 2007. uspeli da se u nju vrate i pokrenu proizvodnju sa uloženih 12 miliona evra.\n“Upad policije 18. juna u Jugoremediju bio je u najmanju ruku skandalozan. Policajci koji su ušli unutra rekli su da je to vlasništvo Republike Srbije, što je apsolutno netačno”, kazao je Deurić i podsetio da je tada odneto više od 600 dokumenata o poslovanju Jugoremedije.\n"Cilj policijske akcije je bio da se izvrši pritisak na većinske, male akcionare, pre zakazane Skupštine 6. jula, i omogući nova privatizacija po minimalnoj ceni", kazao je Deurić. Prema njegovim rečima, bio je pripremljen scenario nove prodaje Jugoremedije, znao se kupac, ali je Skupština akcionara 6. jula poverenjem rukovodstvu to sprečila. Deurić je kazao da je namera države bila da dokažu krinimalne radnje rukovodstva Jugoremedije na čelu sa njim, pa da se preuzme udeo malih akcionara. Prema rečima Deurića, tender za prodaju manjinskog paketa akcija se očekuje u oktobru.\nPrema rečima advokata Nikole Barovića koji se pozvao na novinske izveštaje, policija je u Republiku ušla na osnovu sudskog naloga. Barović je, međutim, naveo da poziv koji je Popovu ostavljen u kući nije valjan pošto se u njemu ne navodi u kom je svojstvu pozvan.\nAdvokat Barović (prvi s leva) na jučerašnjoj preskonferenciji\nOsim toga, kazao je on, Popov je već dao tražene informacije tokom razgovora sa policajcima u civilu i policija nema pravo da ga prinudno privodi na drugi informativni razgovor, bez obzira što nisu zadovoljni prethodnom izjavom.\nKonferenciji za novinare u beogradskom Medija centru prisustvovali su mnogobrojni predstavnici nevladinih organizacija, među kojima Žene u crnom, Anarhosindikalistička inicijativa i njen lider Ratibor Trivunac, zaposleni i mali akcionari Jugoremedije. Na izuzetno posećenoj pres konferenciji koja se pretvorila u javnu diskusiju, Popov je kazao i da postoji višedecenijska “kampanja u kojoj učestvuje najveći deo medija, novinara i naučnika” a čiji je cilj da radnike omalovaže. Kao najizrazitiji primer naveo je nepotpisan tekst u Tabloidu, ali i dodao da ni ostali mediji ne izveštavaju o osetljivim temama. On je ukazao i na nedostatak solidarnosti u “razorenom društvu” koje ima samo impulse demokratije kakva se pokazala u slučaju Jugoremedije.\nIspred sale, tokom konferencije, dežurala su dva policajca.\nIzvori: agencije Fonet, Tanjug i Beta


14-05-2020 09:37 Svet Region\nPojedini crnogorski mediji navode da su pristalice Srpske pravoslavne crkve tokom sinoćnjih protesta u Pljevljima pevale četničke pesme u slavu Draže Mihajlovića i Pavla Đurišića.\nPolicija u Podgorici (Foto: Jutjub)\nPrema pisanju podgoričke Pobjede, grupa od nekoliko stotina okupljenih pevala je u Pljevljima četničku pesmu "Od Topole pa do Ravne Gore" u kojoj se veliča Draža Mihajalović, ali i vođa četničkog pokreta u Crnoj Gori Pavle Đurišić.\nCrnogorska "Pobjeda" ocenjuje da je to skandalozno, jer su Mihailović i četnicki komandant Pavle Đurišić odgovorni za ratne zlocine nad muslimanima u tom gradu tokom drugog Svetskog rata čime su zbog istorijskog konteksta, grubo narušeni i međuetnički i međuverski sklad u tom gradu.\nCrnogorski mediji navode i da je u Nikšiću došlo do sukoba demonstranata i policije, a kod grupe građana pronađeni su nož i sekira.\nPolicija je upotrebila suzavac kako bi rasterala učesnike protesta, a epilog je hapšenje više osoba i povrede više policajaca od kamenicama koje su bačene na njih.\nPrema proceni policije, u Nikšiću se okupilo oko 400 osoba.\nPortal Onogošt navodi da po njihovim saznanjima okupljeni nisu imali blagoslov Mitropolije crnogorsko primorske.\nSedam policajaca u Crnoj Gori tuklo jednog mladića! Više o tome OVDE.\nMONASI DOBILI KALAŠNJIKOVE?! ''Krivokapić šalje paravojsku da puca na Crnogorce na Cetinju!'' (FOTO)\nSRPSKI FAKTOR PONOVO U IGRI: Glišić i Dajković o budućnosti Srba u Crnoj Gori (VIDEO)


Rusija i UAE potpisali sporazume vredne 1,4 milijarde dolara | Novosti.RS\n15. 10. 2019. u 20:25\nRuski predsednik Vladimir Putin boravio je danas u poseti Ujedinjenim Arapskim Emiratima tokom koje su dve zemlje potpisale sporazume vredne 1,4 milijarde dolara.\n"Investicije će biti napravljene u oblasti petrohemije, transporta i medicine. Projekti su vredni oko 1,4 milijarde dolara i pokrivaju širok spektar različitih industrijskih grana", rekao je Putin na sastanku sa privrednicima dve zemlje, prenosi TASS.\nPROČITAJTE JOŠ - U Saudijskoj Arabiji carski doček za Putina\nMoskva pozdravlja investicije UAE u rusku ekonomiju, rekao je Putin i podsetio da je Fond Mubadala Emirejt jedan od prvih partnera Ruskog direktnog investicionog fonda te da su zajedno već realizovali više od 45 projekata vrednih 2,3 milijardi dolara.\n"Povratak ovih investicija je značajan, one su ponekad je triput veće od svetskih standarda", dodao je Putin.\nGde Putin krene da se meša, za neku godinu izbija rat\nI RATOVA IMA RAZLICITIH\n@Rista Glista - JEDNI SU OSLOBODILACKI A DRUGI OKUPACIONI, pa tako da si donekle u pravu, i gde Gospodin Putin krene tu ga narod slavi kao spasitelja.\n15:57 BURNO U SARAJEVU: Na sednici VSTS pet članova zatražilo ostavku predsedavajućeg\n15:56 PRONAĐENA TELA SRPSKIH ŽRTAVA KOD SANSKOG MOSTA: Okončana ekshumacija na Gredi, posmrtni ostaci poslati na DNK analizu


FoNet portal :: Pretraga / tagId=55246\nutorak, 30. nov 2021.\nTag: rezerve, Pogodaka: 7\nDevizne rezerve 16,3 milijarde\nBruto devizne rezerve Narodne banke Srbije (NBS) su na kraju oktobra iznosile 16,3 milijarde evra, saopštila je danas centralna banka.\nDevizne rezerve 14,2 milijarde\nNeto devizne rezerve zemlje na kraju septembra bile su 14.246.000.000 evra i za 1.061.300.000 su povećane u odnosu na kraj avgusta, saopštila je danas Narodna banka Srbije (NBS).\nRezerve 14,58 milijardi evra\nBruto devizne rezerve Narodne banke Srbije (NBS) su na kraju jula iznosile 14.580,3 miliona evra, čime se obezbeđuje pokrivenost novčane mase od 136 odsto i više od šest meseci uvoza robe i usluga, saopšteno je danas iz NBS uz napomenu da je to dvostruko više od standarda kojim se utvrđuje nivo pokrivenosti uvoza robe i usluga deviznim rezervama.\nVeće devizne rezerve\nBruto devizne rezerve Narodne banke Srbije (NBS) su na kraju maja iznosile 14.181,5 miliona evra, što je za 184,1 milion evra više u odnosu na april, saopštila je danas NBS.\nDevizne rezerve manje za 278 miliona\nBruto devizne rezerve Narodne banke Srbije na kraju aprila, iznosile su 14 milijardi evra, 278,1 milion evra manje u odnosu na kraj prethodnog meseca, saopštila je Narodna banka Srbije.\nJoš 52 miliona za nagradnu igru\nZa "nedostajuća sredstva" potrebna za realizaciju prvog kruga nagradne igre “Uzmi račun i pobedi” Vlada Srbije je odobrila 52 miliona dinara iz tekućih budžetskih rezervi, objavljeno je u Službenom glasniku.\nUzajamno priznanje na sto!\nPredsednik Kosova Hašim Tači rekao je danas da Zajednica srpskih opština, koju Srbija pokušava da vrati za pregovarački sto, nije tehničko pitanje i da je Ustavni sud Kosova o tome dao mišljenje, prenosi Gazeta ekspres


Bolnica Meljine da bude funkcionalna i pruži kvalitetnu zdravstvenu zaštitu - CdM\nBolnica Meljine da bude funkcionalna i pruži kvalitetnu zdravstvenu zaštitu\nPostojanje bolnice Meljine u interesu je Herceg Novog, ali ona mora da bude funkcionalna i da pruži kvalitetnu zdravstvenu zaštitu. To je ocijenjeno na sastanku predsjednika Opštine Herceg Novi Stevana Katića sa predstavnicima Atlas grupe, na čelu sa predsjednikom Duškom Kneževićem.\n“Iako lokalna uprava nije direktni učesnik u postupku privatizacije, jeste zainteresovana strana zbog ogromnog značaja koji ova zdravstvena ustanova ima za građane Herceg Novog”, saopšteno je iz opštine.\nIz toga razloga, dodaju oni, pokrenuta je inicijativa za sastanak sa vlasnicima Bolnice Meljiine, da bi se čelnici Opštine bliže upoznali sa situacijom i problemima u ustanovi.\nSastanak je bio usmjeren na temu opstanka Bolnice Meljine.\n“Predstavnici lokalne uprave insistirali su da je postojanje Bolnice u interesu grada Herceg Novog, ali i da ona mora da bude funkcionalna i pruža kvalitetnu zdravstvenu zaštitu”, ističu oni.\nNajavljeno je da će biti u najskorijem roku biti upriličen sastanak sa predstavnicima Ministarstva zdravlja i Ministarstva finansija, kojem će prisustvovati i predstavnici Opštine i Atlas grupe.\n“Plan je da zainteresovane strane pokušaju da definišu sporazumno rješenje za opstanak Bolnice, kako bi potencijalni investitor i Bolnica imali čistiju pravnu situaciju, imajući u vidu da je aktuelan sudski spor između Atlas grupe i Vlade Crne Gore”, navode iz opštine.\nTakođe, plan je da predstavnici Opštine krajem marta prime predstavnike zainteresovanog strateškog partnera i potencijalnog investitora za izgradnju nove bolnice u Meljinama.\nS tim u vezi, na sastanku se razgovaralo o mogućnosti usaglašavanja planske dokumentacije za lokaciju kompleksa u saradnji sa Ministarstvom održivog razvoja i turizma i Opštinom Herceg Novi, kako bi se lakše realizovao investicioni program i uveo novi strateški partner.\nTagoviAtlas grupa Bolnica Meljine Herceg Novi Stevan Katić


Toronto nadigrao Majami za finale Istoka\nKošarkaši Toronta savladali su na svom parketu Majami 116:89 i rezultatom 4:3 u plej-of seriji plasirali se u finale Istočne konferencije NBA lige.\nSlovenac doneo majstoricu "Vrelini"\nVoriorsi u finalu Zapada, Toronto bolji od Majamija\nMajami i Golden Stejt do pobeda u produžetku, odlični Kari\nKošarkaši Majamija savladali su na svom terenu, posle produžetka, Toronto sa 94:87 i izjednačili na 2:2 u polufinalnoj seriji plej-ofa Istočne konferencije NBA lige.\nNBA: Jokić 12 poena, nova pobeda Voriorsa za 60-6\nSrpski košarkaš Nikola Jokić postigao je 12 poena u porazu Denvera od Majamija (124:119) u nastavku NBA lige.\nMarjanović posmatrač, Vejd 50. strelac lige\nKošarkaši San Antonija pobedili su Memfis sa 92:82, a srpski centar Boban Marjanović jedini nije dobio priliku da zaigra.\nBaka Neli imala je jednu želju za 90. rođendan - da odigra "jedan na jedan" sa superstarom Majamija, Dvejnom Vejdom.


Stamparija PLUS Beograd - Metal graviranje | Stamparija PLUS Beograd\nStamparija PLUS Beograd - Metal graviranje\nOtisak na metalu - Graviranje * Metal graviranje Štamparija Plus Beograd je u saradnji sa firmom Tehnoterm, zastupnikom nemacke firme Schilling - lidera na trzištu proizvodnje mašina i opreme za elektrohemijsko markiranje, nabavila mašinu i počela sa graviranjem na metalnim površinama.\nŠtamparija PLUS Beograd * Knjiga uspomena\nKnjiga uspomena je naš najnoviji proizvod, u kojoj sa vašim izborom slika i uz pomoć naseg dizajnera možete da ilustrujete knjigu uspomena vama dragih trenutaka i osoba.\nKVALITET PROIZVODA - TEMELJ NAŠE KONKURENTNOSTI\nUspeh naše štamparije je u postizanju optimalnog odnosa cena-kvalitet.\nŠtamparija sa dvadesetogodišnjim iskustvom i tradicijom uspesnog poslovanja.\nОзнаке: Stamparija - Graviranje - Knjiga uspomena


„Fagus“ otključao kancelarije „Šuma RS“, o odgovornosti ni riječi – ASinfo Portal\n11.03.2020. / 13:15\nBANJALUKA – Radnicima šumskog gazdinstva (ŠG) „Vrbanja“ jutros je omogućen pristup kancelarijama koje iznajmljuju od „Vrbanja šuma“. U Upravi „Šuma RS“ kažu da redovno plaćaju zakup, ne objašnjavajući šta će preduzeti povodom toga što im je privatno preduzeće dva dana blokiralo pristup poslovnim prostorijama.\nIz Uprave “Šuma RS” su rekli da od “Vrbanja šuma”, koje posluje u sklopu poznate kompanije „Fagus“, iznajmljuju šest kancelarija i da su svi fakturisani računi uredno plaćeni.\n“Što se tiče razloga zbog koga je radnicima zabranjen pristup tim prostorijama, iz gazdinstva su naveli da im isti nije poznat”, rekli su u Upravi “Šuma”.\nDodali su da je rukovodstvo ŠG u više navrata pokušalo stupiti u kontakt sa direktorom “Vrbanja šuma”, te da su predstavnici tog preduzeća pozvani na sastanak u cilju rješavanja novonastale situacije.\n“Nakon sastanka omogućen je pristup prostorijama”, odgovorili su kratko iz Uprave “Šuma” ne objašnjavajući kako je moguće da privatno preduzeće zabrani javnom preduzeću pristup prostorijama u kojima posluje i na koji način će reagovati povodom toga.\nPodsjećamo, dio radnika „Šuma RS“ u Kotor Varoši koji je u ponedjeljak došao na posao nije mogao da uđe u kancelarije ŠG „Vrbanja“ jer su ih zaključali predstavnici privatnog preduzeća „Vrbanja Šume“.\nTražeći da demantujemo vijest da je „Fagus“ zaključao kancelarije „Šuma“, iz te kompanije su rekli da kancelarije koje koriste „Šume“ nisu u vlasništvu „Fagusa“, već „Vrbanja šuma“.\nIz “Fagusa” su priznali da su „zaključane samo određene kancelarije“, navodeći da su “radnici ŠG mogli raditi”.\nDok je jedan broj radnika tvrdio da je razlog zaključavanja osveta, jer „Vrbanja šume“ nisu prošle na jednom od tendera „Šuma“, drugi su smatrali da je razlog to što javno preduzeće ne plaća redovno zakup prostorija, što su iz “Šuma”opovrgli.\nTagovi: fagussg vrbanjasume rsvrbanja šume\nNestro pouzdan partner za uspješan početak sezone


Salon vina – Wine Style\nSalon vina\twebmaster\t2018-03-15T21:29:24+00:00\nKompletna lista izlagača na desetom Wine Style salonu vina biće objavljena 15. marta.\nPREZENTACIJA ZA IZLAGAČE\nPRIJAVITE SE ZA SALON VINA\nPored pozivnica koje će direktno biti uručene izabranim gostima, ograničen broj pozivnica biće obezbeđen gostima koji se prijave putem elektronskog formulara. Elektronska pijava posetilaca traje od 25. februara do 15. marta 2018. godine.\nNa sve prijave biće odgovoreno najkasnije do 23. marta, a svi koji na vreme i pravilno popune prijavu biće obavešteni da li su i na koji način obezbedili ulazak na Salon – uz gratis pozivnice ili uz popust za kupovinu dnevne karte po ceni od 800 dinara.\nOgraničen broj ulaznica naći će se u prodaji na dan Salona vina 31. marta po ceni od 1.200 dinara.\nPress akreditacija je namenjena isključivo predstavnicima medija (novinarima štampanih medija, TV i radio novinarima, TV i radio ekipama, on-line novinarima, stranim dopisnicima, dopisnicima novinskih agencija, fotoreporterima).\nMedijska kuća može poslati zahtev za sledeći broj akreditacija:\nTV stanice – 3 akreditacije (novinar, snimatelj, tehničko lice)\nŠtampani mediji – 2 akreditacije (novinar, fotoreporter)\nRadio stanice – 1 akreditacija (novinar)\nWebsite, portal, blog – 2 akreditacije (novinar i fotograf)\n* Zahtev za akreditacije možete poslati najkasnije do 22. marta 2018. na kontakt mejl: redakcija@winestyle.rs\nAtmosfera sa prošlogodišnjeg sajma\nArhiva prethodnih salona


Dačić u Bratislavi: U Srbiji reforma sektora bezbednosti je važan segment - Izazov\nDačić u Bratislavi: U Srbiji reforma sektora bezbednosti je važan segment\nNovi magazin 9. septembra 2019. 13:59\nMinistar inostranih posloba Srbije Ivica Dačić izjavio je danas u Bratislavi da u Srbiji reforma sektora bezbednosti predstavlja važan segment i da ta reforma ima za cilj razvoj sistema koji omogućavaju mir i stabilnost, saopštilo je Ministarstvo spoljnih poslova Srbije.\n„U Srbiji, upravljanje i reforma sektora bezbednosti predstavlja važan segment sveobuhvatnih reformskih procesa u društvu. Ta reforma za cilj ima uspostavljanje i razvoj bezbednosnog sistema koji omogućava mir, stabilnost i prosperitet naše države i njenih građana i garantuje poštovanje ljudskih prava i vladavinu prava“, rekao je Dačić na konferenciji „Prevencija konflikata, održavanje mira i promocija sveobuhvatne bezbednosti“ Organizacije za evropsku bezbednost i saradnju (OEBS).\nPrema njegovim rečima, jačanje sposobnosti nacionalnih bezbednosnih sektora za efikasno reagovanje na izazove poput terorizma i nasilnog ekstremizma, trans-nacionalnog organizovanog kriminala, trgovine ljudima i narkoticima, kao i na izazove na planu sajber bezbednosti, traži posvećenost, upornost i rešenost svih relevantnih aktera društva.\nKljučni elementi za uspeh u tom poduhvatu su nacionalno vlasništvo nad procesom reforme i sveobuhvatan pristup i saradnja predstavnika državnih institucija, civilnog društva, akademske zajednice i medija, naveo je Dačić u svom govoru na konferenciji u Bratislavi.\nDačić se založio za međusobnu koordinaciju dodajući da je preduslov za zajedničke aktivnosti, koje bi doprinele izgradnji mira i stabilnosti na regionalnom i globalnom planu, stvaranje efikasnih i pouzdanih nacionalnih bezbednosnih sektora.\nŠef srpske diplomatije je izrazio uverenje da važan doprinos zajedničkoj odgovornosti za uspostavljanje i očuvanje mira i stabilnosti na širim globalnim područjima i izgradnju post-konfliktnih društava predstavlja učešće u multinacionalnim operacijama očuvanja mira i stabilnosti.\n„Srbija pridaje izuzetan značaj učešću u misijama i operacijama UN-a i EU, u kojima pripadnici Ministarstva odbrane, Vojske Srbije i MUP-a dobijaju priznanja. Napori Srbije da poveća svoje učešće u civilnim misijama, kao što je Specijalna posmatračka misija OEBS-a u Ukrajini, potvrđuje našu spremnost da delimo odgovornost i teret u izgradnji mira i stabilnosti svuda gde je to potrebno, poštujući međunarodno pravo i priznate univerzalne standarde“, dodao je on.\nPjongjang izveo „veoma značajan“ test\nOprez zbog magle i pojačanog saobraćaja\nHitna pomoć: Pet saobraćajnih nezgoda, jedna sa teškim povredama\nVučevića: Svima će biti jasno šta je istina oko Jovanjice\nBlic – uhapšen Dejan Đorđevic neuspešni kupac Megatrenda zbog…\nRadović: Očekujemo da već sutra vazduh u Beogradu bude čistiji\nOsumnjičeni za Jovanjicu: Nisam zvao Andreja Vučića


Francuski Jevreji se masovno sele u Izrael\nFrancuski Jevreji se mole u sinagogi u Tel Avivu, januar 2015.\nIzvor: Reuters (Pripremila: Jasmina Lazić)\nU Izrael se ove godine doselio rekordan broj Jevreja iz Francuske. Razlozi su, kako kažu u imigracionoj službi u Jerusalimu, eskalacija nasilja podstaknutog antisemitizmom i ekonomska nesigurnost u toj evropskoj zemlji.\nFrancuska ima najveću populaciju Jevreja u Evropi. Najviše njih doselilo se nakon Drugog svetskog rata, a danas ih je, procenuje se, oko 550.000.\nMeđutim, prilike su se izgleda promenile. Jevrejska agencija za Izrael, čija je delatnost usko povezana sa podsticanjem useljavanja i pomaganjem novim imigrantima, objavila je podatak da se u 2015. čak 7.900 Jevreja iz Francuske doselilo u Izrael, što je za deset odsto više u odnosu na prethodnu godinu.\n"Svako od njih ima svoje razloge. Neki odlaze zbog loših ekonomskih uslova, drugi se brinu za ličnu bezbednost", saopštio je Jigal Palmor, portparol ove agencije.\nU poslednje vreme, a pogotovo ove godine, jevrejska zajednica je zaplašena eskalacijom antisemitizma i napada od militanata Islamske države Iraka i Levanta (IDIL).\nPodsećamo, 9. januara je ekstremista Amedi Kulibali, zajedno sa Ajat Bumedijen, okupirao košer-supermarket u kvartu Port de Vensen u Parizu.\nPolicija u blizini košer marketa, Pariz, januar 2015.\nNaoružani otmičar je pretio kako će pobiti taoce, ukoliko policija napadne opkoljenu braću Kuaši, osumnjičenu za masakr u redakciji lista "Šarli Ebdo" koji se dogodio dva dana ranije.\nKulibali je ubijen u akciji francuske policije, ali je tokom ove talačke krize stradalo i četvoro zatočenih ljudi.\nTaj i slični događaji, podstakli su mnoge na emigraciju, ukazuju u Jevrejskoj agenciji za Izrael.\nIako broj iseljenih u ovoj godini još nije konačan, blizu je cifri koju je predsednik pomenute Agencije, Natan Šaranski, predvideo nakon napada koji su se dogodili u januaru. On je tada rekao kako očekuje da će se u Izrael doseliti 10.000 francuskih Jevreja.\nPalmor je još rekao da je ovogodišnja imigracija u Izrael rekordna u poslednjih petnaest godina i broji ukupno 30.000 doseljenika.\nNajveći broj njih dolazi iz ekonomski destabilizirane Rusije i ratom rastrzane Ukrajine.


41% korisnika i dalje koristi operativne sisteme kojima je istekla ili uskoro ističe podrška proizvođača – Personal magazin\nMnogi privatni i poslovni korisnici i dalje se oslanjaju na operativne sisteme kojima je istekla ili uskoro ističe podrška proizvođača, pokazalo je istraživanje kompanije Kaspersky. Iako su dostupne novije verzije…\nMnogi privatni i poslovni korisnici i dalje se oslanjaju na operativne sisteme kojima je istekla ili uskoro ističe podrška proizvođača, pokazalo je istraživanje kompanije Kaspersky. Iako su dostupne novije verzije takvih operativnih sistema, oko 41% korisnika i dalje koristi operativni sistem kom je istekla ili uskoro ističe podrška proizvođača, poput Windows XP ili Windows 7. Istovremeno, 40% mirko preduzeća i 48% malih i srednjih preduzeća i velikih kompanija se i dalje oslanja na ove sisteme. Ova situacija stvara bezbednosni rizik.\nU većini slučajeva, kraj životnog ciklusa operativnog sistema znači da provajder neće izdavati dalja ažuriranja, a to uključuje i ona vezana za sajber bezbednost. Ipak, istraživači bezbednosti ili sajber napadači mogu pronaći ranjivosti koje ranije nisu bile prepoznate unutar ovih sistema. Ove ranjivosti se mogu naknadno iskoristiti u sajber napadima i korisnici će ostati nezaštićeni jer neće dobiti zakrpu koja će im rešiti problem. Da bi testirali koliko ovakvih rizičnih sistema postoji i kako bi procenili nivo rizika, istraživači kompanije Kaspersky analizirali su anonimne podatke o korišćenju operativnih sistema koje su dobili od korisnika rešenja Kaspersky Security Network (uz njihov pristanak). Rezultati pokazuju da četiri od deset korisnika i dalje koristi zastarele sisteme, uključujući i one izuzetno stare poput Windows XP i Vista.\nPosmatrajući specifične verzije zastarelih operativnih sistema koje se koriste, dva posto privatnih korisnika i jedan posto radnih stanica koje koriste mirko preduzeća oslanjaju se na Windows XP – operativni sistem koji nije podržan više od 10 godina. Manje od pola procenta privatnih korisnika (0,3%) mikro preduzeća (0,2%) i dalje preferira sistem Windows Vista, za kog je glavna podrška zavrsena pre sedam godina. Interesantno je što su neki privatni (1%) i poslovni korisnici (0,6% mikro preduzeća i 0,4% malih i srednjih preduzeća i velikih kompanija) propustili besplatno ažuriranje na Windows 8.1 i nastavili da koriste Windows 8, koji Microsoft ne podržava od januara 2016. godine.\nWindows 7 je i dalje popularan izbor za privatne i poslovne korisnike, uprkos tome što se kompletna podrška završava u januaru 2020. Više od trećine (38%) privatnih korisnika i mikro preduzeća, i 47% malih i srednjih preduzeća i velikih kompanija i dalje koriste ovaj operativni sistem. Za male, srednje i veće poslovne segmente, udeo operativnog sistema Windows 7 i najnovije verzije operativnog sistema Windows 10 je isti (47% radnih stanica radi na Windows 10 sistemu).\n„Statistički podaci pokazuju da značajan udeo korisnika, kako preduzeća, tako i pojedinaca, i dalje koristi radne stanice sa operativnim sistemima kojima je istekla ili uskoro ističe podrška proizvođača. Široka upotreba Sistema Windows 7 je zabrinjavajuća, jer ova verzija više neće biti podržana za manje od šest meseci. Razlozi ovakvog zaostajanja variraju od softvera koji se koristi, a koji možda ne može da se pokrene na najnovijim verzijama operativnog sistema, do ekonomskih razloga, pa čak i samo navike. Ipak, stari operativni sistem bez zakrpe predstavlja rizik za sajber bezbednost – trošak incidenta može biti znatno veći od troškova nadogradnje. Zbog toga preporučujemo korisnicima da pređu na podržane verzije i osiguraju dodatne bezbednosne alate tokom prelaznog perioda“, rekao je Aleksej Pankratov (Alexey Pankratov), menadžer rešenja za velike korisnike u kompaniji Kaspersky.\nKako biste bili zaštićeni od pretnji, kompanija Kaspersky preporučuje da se privatni i poslovni korisnici pridržavaju sledećih pravila:\n· Koristite ažurnu verziju operativnog sistema sa omogućenom funkcijom automatskog ažuriranja\n· Ukoliko nadogradnja na najnoviju verziju operativnog sistema nije moguća, organizacijama se savetuje da uzmu u obzir ovaj vektor napada i da se njim pozabave tako što će odvojiti ranjive čvorove od ostatka mreže, između ostalog. Razmotrite rešenje Kaspersky Embedded Systems Security (ukoliko koristite Windows XP)\n· Koristite rešenja sa tehnologijama za sprečavanje eksploita zasnovanih na ponašanju, kao što su Kaspersky Security Cloud, Kaspersky Endpoint Security for Business i Kaspersky Small Business Security koji pomažu da se smanji rizik od eksploita usmerenih na zastarele operativne sisteme (Windows 7 i novije verzije)\n41% korisnika i dalje koristi operativne sisteme kojima je istekla ili uskoro ističe podrška proizvođača was last modified: September 4th, 2019 by Redakcija


OVO ĆE IMATI UTJECAJA I NA BiH: Sberbank prodaje svoj udio u "Agrokoru"\nOVO ĆE IMATI UTJECAJA I NA BiH: Sberbank prodaje svoj udio u “Agrokoru”\nRuski Sberbank, ključni dioničar u kompaniji “Agrokoru”, počela je primati ponude za prodaju svog udjela u tom koncernu koji izlazi iz dužničke krize, rekao je savjetnik predsjednika Uprave te banke Maksim Poletaev.\nObjavljeno 06. Decembra 2018. 08:04\nOn je za Reuters rekao da budući dioničari kao predsjednika Uprave “Agrokora” vide Fabrisa Peruška.\nHrvatski mediji podsjećaju da je hrvatski Visoki trgovinski sud u oktobru potvrdio nagodbu povjerilaca koja uključuje zamjenu duga za dionički udio, te bi Sberbanka uskoro mogla postati najveći dioničar sa 39,25 udjela.\nPoletaev kaže da je Sberbanka u razgovorima s fondovima i bankama saučestvovati u procesu refinansiranja. On je dodao da je “Agrokor” perspektivan za arapske investitore kao dobavljač vode i hrane.\n“Agrokorov` trgovački lanac Merkator koji ima 985 trgovina širom Slovenije, Srbije, BiH i Crne Gore, treba smanjiti svoju zaduženost”, istakao je Poletaev, dodavši da je od januara do septembra “Merkatorov” neto dug iznosio 738 miliona eura, prenosi Srna.\nPoletaev je rekao i da “Agrokorov” lanac trgovina u BiH nije dovoljno profitabilan, te vjeruje da bi najbolja opcija bila preusmjeriti investicije u Hrvatsku, Srbiju i Sloveniju.\nKompanija “Agrokor”, koja zapošljava 60.000 ljudi, od aprila prošle godine je pod državnom upravom.\nZagrebačko Županijsko državno tužilaštvo je istragu protiv osnivača ove najveće privatne kompanije na Balkanu Ivice Todorića, njegovih sinova Ivana i Ante, te 12 “Agrokorovih” menadžera i revizora pokrenulo u novembru prošle godine zbog nezakonitog pribavljanja nekoliko stotina miliona evra /više od milijardu kuna/ iz te kompanije.\nUkupnoj šteti uz Todorićevu imovinsku korist, tužilaštvo je dodalo i dodatnih 43 miliona eura pribavljenih za pravno lice falsifikovanjem isprava i nezakonitim vođenjem poslovnih knjiga.\nIstražni zatvor bio je odobren jedino za Ivicu Todorića koji je nakon izručenja Hrvatskoj sproveden u zatvor u Remetincu, da bi 20. novembra bio pušten na slobodu, uz kauciju od milion eura i zabranu napuštanja Zagreba. (24sata.info)\nPO ZAHTJEVU AMERIKE: U Kanadi uhapšena potpredsjednica kineske firme Huawei zbog kršenja sankcija Iranu


16.07.2020 07:43 Autor: Raport.ba\nOd danas državljani zemalja-članica Evropske unije mogu ući u BiH ali uz obvezu posjedovanja negativnog testa na koronavirus. Odluka se odnosi na državljane svih zemalja EU i članica Schengenskog prostora.\nNalazi testa na koronavirus kojega državljani EU moraju posjedovati pri ulasku u BiH ne smiju biti stariji od 48 sati.\nOvo je odluka Koju je donijelo Vijeće ministara prije dva dana. Time je djelomično liberaliziran granični režim BiH jer državljanima zemalja EU, osim Hrvatske, do sada uopće nije bio dopušten ulazak u našu zemlju, na osnovu odluke o zatvaranju granica donesene 22. marta u jeku epidemije koronavirusom.\nBiH je od 1. juna svoje granice otvorila samo za državljane susjednih zemalja odnosno Hrvatske, Srbije i Crne Gore bez obaveze testiranja na koronavirus, a ta odluka ostaje na snazi, što znači da državljani ove tri zemlje i dalje mogu ulaziti u BiH bez ograničenja kakva sada vrijede za državljane drugih država EU.\nTagovi: BiH EU granica Koronavirus\nŠta kažu stručnjaci: Može li se koronavirus prenijeti dodirom


Novi Zakon o referendumu i narodnoj inicijativi je otimanje moći građanima | Novosti | Pokret slobodnih građana\nNacrt zakona o referendumu i narodnoj inicijativi, koji je Ministarstvo državne uprave i lokalne samouprave pripremilo i proteklog meseca stavilo na javnu raspravu, trebalo bi da bude povučen iz procedure. Ovaj dokument nije u duhu ustavnog načela narodne suverenosti, i predviđa značajno ograničenje Ustavom zagarantovanog prava građana da neposredno vrše vlast putem referenduma i narodne inicijative. Akt nije u skladu ni sa smernicama Venecijanske komisije, niti prihvaćenim međunarodnim standardima u ovoj oblasti.\nNajveći problem sa Nacrtom zakona o referendumu i narodnoj inicijativi je što se njime nastoji otežati građanima direktno učešće u donošenju političkih odluka, umesto da namera bude potpuno suprotna. Korišćenje referenduma i narodne inicijative je uslovljeno logističkim i finansijskim kapacitetima koji nisu dostižni za samoorganizovane građane.\nZa početak, prema članu 7. dokumenta, uvodi se obaveza plaćanja naknade za overu potpisa, koju utvrđuje Ministarstvo pravde. Podsećamo da je za narodnu inicijativu za donošenje ili izmenu zakona i drugih akata potrebno prikupiti 30.000 potpisa, dok je u slučaju narodne inicijative za izmenu ustava neophodno 150.000 potpisa. Isto tako, Narodna skupština raspisuje referendum na zahtev 100.000 birača. Prema procenama relevantnih domaćih nevladinih organizacija, to znači da bi za overu potpisa u ove svrhe inicijatori trebalo da plate između 12.000 i 60.000 evra (u obzir su uzeti iznosi naknada za overu potpisa za izbore iz 2020. godine). Na nižim nivoima teritorijalne organizacije ovi iznosi su nešto manji, ali jednako opterećujući za lokalne inicijative, pokrete i građane – stanovnike nekog malog mesta ili komšije koje su se udružile radi rešavanja važnog lokalnog problema.\nČitava predviđena procedura u vezi sa referendumom i narodnom inicijativom izuzetno je administrativno i birokratski složena. Građani koji žele da prikupe dovoljan broj potpisa i stave neko pitanje na dnevni red republičkog ili lokalnog parlamenta, moraju formirati inicijativni odbor i proći verifikacioni postupak za svoj predlog. Sa druge strane, kada se govori o referendumu, od dana raspisivanja referenduma pa sve do glasanja, svaki oblik uticaja na birače vodi se kao „referendumska kampanja“, a oni koji žele da u njoj aktivno učestvuju moraju se registrovati kao „organizatori referendumske kampanje“. Pravo da budu organizatori imaju sva domaća pravna lica i grupe građana, ali ne i pojedinac niti više njih. To znači da bi bilo koji skup običnih pojedinaca koji odluči da se lično angažuje, na primer, radi sprečavanja implementacije nekog štetnog projekta za njihovu lokalnu sredinu, i to kroz razgovor sa građanima ili podelu edukativnog materijala, prvo morao da formalno registruje grupu građana, a onda pokrene postupak u kom se prijavljuje za učešće u kampanji.\nNo, tu tek počinju komplikacije za inicijativne odbore i grupe građana, kao autentični izraz volje nezavisnih i samoorganizovanih građana da direktno utiču na političke procese. U pogledu finansiranja njihovih aktivnosti, nacrt novog zakona im propisuje jednake ili veće obaveze kao strankama u izbornom procesu. Oni moraju odrediti ovlašćeno lice i otvoriti poseban račun u banci za prikupljanje sredstava za ovu namenu, sa kog će se vršiti sve isplate. Takođe moraju podneti i detaljan izveštaj o troškovima kampanje Agenciji za borbu protiv korupcije u roku od 30 dana od dana završetka kampanje. Izdvajamo i obavezu inicijativnog odbora da dostavi Ministarstvu unutrašnjih poslova spisak svih mesta na kojima će biti prikupljani potpisi za narodnu inicijativu, i to tri dana pre početka prikupljanja potpisa, bez ikakvog ostavljenog prostora da se lokacije u međuvremenu promene ili dodaju nove, iako proces traje do 90 dana.\nOvako restriktivni propisi ograničavaju broj društvenih aktera koji mogu aktivno učestvovati u mehanizmima participativne demokratije. Oni iz politike potiskuju angažovane građane, autentične inicijative i pokrete, kao i grupe ljudi koje su marginalizovane ili ugrožene iz različitih razloga, a favorizuju moćne interesne grupe, predstavnike krupnog kapitala i dominantne (vladajuće) političke partije, odnosno one koji mogu da zahvaljujući novcu i angažovanju profesionalnih kadrova (pravnika, logističara, PR stručnjaka) lako zadovolje sve navedene uslove i ostvare povlašćen položaj.\nNacrt zakona o referendumu i narodnoj inicijativi je izrazito diskriminatoran, jer onemogućava učešće u referendumskoj kampanji pojedinim društvenim akterima kojima to pravo nikako ne bi smelo da bude uskraćeno, kao što su sindikati, fondacije i udruženja građana. Načelno, član 25. propisuje da svako pravno lice može biti organizator kampanje. Međutim, već narednim članom je zabranjeno da se referendumske kampanje finansiraju iz sredstava čitavog niza pravnih lica, i tu se, između ostalih, eksplicitno pominju sindikati, zadužbine i fondacije. Pošto stav 1. istog člana kaže da se na prikupljanje sredstava za referendumsku kampanju odnose pravila o finansiranju izborne kampanje definisana Zakonom o finansiranju političkih aktivnosti, da se pretpostaviti da se zabrana odnosi i na udruženja i druge nedobitne organizacije. Tako se navedeni akteri civilnog društva nalaze u paradoksalnoj situaciji da ne mogu sami da finansiraju sopstvene kampanje, ukoliko ih pokrenu. Efekat ovih neusklađenih normi je jasan, a ostaje dilema da li se radi o namernoj ili slučajnoj grešci. U svakom slučaju, govorimo o onim snagama u našem društvu koje praktično jedine stoje uz „malog čoveka“, radnika i sve one kojima je potrebna pomoć, a takođe je i sasvim logično da su oni ti koji bi trebalo da u referendumskim dilemama edukuju građane i javno zagovaraju stavove u skladu sa vrednostima slobode, solidarnosti i tolerancije.\nDalje, ovaj dokument ugrožava načelo obaveznosti odluke koju su građani doneli na referendumu. Naime, član 40. jasno kaže da „Narodna skupština, odnosno skupština autonomne pokrajine ili jedinice lokalne samouprave, ne može doneti akt suprotan odluci donetoj na referendumu niti izmenama i dopunama tog akta menjati njenu suštinu u roku od godinu dana od održavanja referenduma“. To znači da odluka građana na referendumu obavezuje većinu u republičkom ili lokalnom parlamentu samo godinu dana, i da nakon tog perioda više nema nikakvu snagu. Postavlja se pitanje kakav je onda smisao održavanja takvog referenduma, a građanima očigledno ostaje da, ukoliko žele da spreče neki projekat koji negativno deluje na njihovu lokalnu sredinu (uništavanje prirode, otimanje prirodnih resursa ili sl.) svakih godinu dana ispočetka prikupljaju potpise i izdvajaju značajne sume novca. U razvijenim zapadnim demokratijama je poznato pravilo da se predlog koji su građani odbili neposrednim izjašnjavanjem ne može usvojiti, bilo odlukom organa, bilo novim referendumom, u određenom dužem vremenskom periodu, a vreme od godinu dana je suviše kratko.\nNacrt sadrži značajan broj nejasnih i nedovoljno precizno definisanih rešenja, koji u praksi omogućavaju organima vlasti na različitim nivoima da vrše zloupotrebe i utiču na rezultate referenduma. Neka od njih su: mogućnost da se utvrđivanje rezultata (brojanje glasova) sa određenog biračkog mesta vrši van samog mesta samo diskrecionom odlukom komisije, bez precizno definisanih situacija kada je to moguće i kako se postupak vrši (član 37.), neprecizna pravila o tome kako se državni organi, odnosno organi autonomne pokrajine i jedinice lokalne samouprave moraju ponašati u okviru referendumske kampanje (član 24.), nepotpuna pravila o ponašanju medija i medijskom oglašavanju, koja nisu usklađena sa ukupnim pravnim okvirom u ovoj oblasti (član 27.), izuzetno kratak rok za podnošenje prigovora nadležnoj komisiji (24 časa) uz loše definisana pravila ko može, i po kom osnovu, podneti prigovor (član 67.).\nBrojni nedostaci u potpunosti su neutralisali dobre odredbe nacrta, za koje se Pokret slobodnih građana zalagao: produžetak roka koji je na raspolaganju za prikupljanje potpisa za narodnu inicijativu sa 7 na 90 dana, kao i uvođenje elektronske narodne inicijative.\nSama javna rasprava o Nacrtu zakona o referendumu i narodnoj inicijativi organizovana je na način koji ne obezbeđuje stvarni društveni dijalog i učešće najšireg kruga zainteresovanih strana. Javna rasprava se svela na to da je nadležno Ministarstvo na svojoj internet stranici okačilo nacrt uz šturo obrazloženje, i ostavilo rok od od mesec dana da se, svi koji to žele, izjasne, i to na jedan jedini mogući način – tako što će svoje primedbe dostaviti predlagaču poštom. Bez ijednog predviđenog javnog događaja i predstavljanja nacrta. Uz to, više pojedinaca i udruženja nam je potvrdilo da je mejl adresa ostavljena za slanje primedbi bila neispravna.\nTo nisu jedini razlozi zbog kojih Pokret slobodnih građana nije učestvovao u javnoj raspravi. Višegodišnje iskustvo je pokazalo da se kroz ovaj i slične vidove konstruktivne komunikacije sa autoritarnim režimom ne može izboriti bilo šta što je u interesu građana Srbije. Režim po automatizmu odbija sve predloge opozicije, kritički orijentisanih društvenih aktera i nezadovoljnih građana, a ukoliko nešto i prihvati, to ubrzo obesmisli kršenjem zakona i drugih pravnih akata u praksi. Jedino na šta su oni osetljivi su aktivnosti koje mobilišu javni pritisak, i tome ćemo se najviše posvetiti u narednom periodu.\nZa kritiku je i vremenski kontekst u kom je započet postupak za donošenje novog zakona u ovoj oblasti. Naime, Narodna skupština je već usvojila Predlog za promenu ustava, a referendum na kome bi građani trebalo da potvrde predlog će biti održan do kraja 2021. godine. To znači da se potpuno novi zakon koji reguliše pitanje referenduma donosi samo nekoliko meseci pre referenduma za koji je potpuno izvesno da će biti održan, i tiče se izmene najvišeg pravnog akta.\nPokret slobodnih građana predložio je celovit paket reforme političkog sistema, koji se može pronaći na sledećem linku: https://pokretslobodnih.rs/novosti/autorski-tekstovi/reforma-politickog-sistema. U njemu predlažemo drugačiji i daleko demokratičniji postupak od onog koji se trenutno sprovodi. Reformu političkog sistema trebalo bi započeti temeljnim izmenama Ustava Srbije, o kojima će se izjasniti građani na referendumu. Izmene najvišeg pravnog akta otvorile bi prostor za drugu fazu – promenu niza sistemskih zakona u ovoj oblasti, a najvažniji su: Zakon o izboru narodnih poslanika, Zakon o izboru predsednika Republike, Zakon o Centralnoj izbornoj komisiji, Zakon o Narodnoj skupštini, Zakon o lokalnim izborima, Zakon o referendumu i narodnoj inicijativi i drugi.\nKonkretno, kada se govori o oblicima neposrednog vršenja vlasti od strane građana, prvo je trebalo kroz izmene Ustava smanjiti broj potrebnih potpisa za pokretanje narodne inicijative: 15.000 za donošenje ili izmenu zakona i drugih akata, 100.000 za izmenu ustava (kako je to već bilo definisano Ustavom iz 1990. godine). Nakon toga je trebalo pripremiti novi Zakon o referendumu i narodnoj inicijativi, koji će biti usklađen sa ovim promenama i dodatno: produžiti rok za prikupljanje potpisa na 90 dana, osloboditi inicijativni odbor plaćanja naknade za overu potpisa za ovu namenu, kreirati jasan okvir za korišćenje elektronske narodne inicijative. Izmenama Zakona o lokalnoj samoupravi potrebno je smanjiti broj potrebnih potpisa za građansku inicijativu na lokalnom nivou na 3% od ukupnog broja upisanih birača u gradu/opštini. Dodatno, potrebno je izmenama niza drugih pravnih akata omogućiti uslove da se građani elektronskim putem izjašnjavaju o zakonima i aktima u proceduri, i ako su oni predloženi od strane drugih predlagača, i da se takvo mišljenje uzima u obzir.\nPokret slobodnih građana veruje da je podsticanje direktnog učešća građana u donošenju odluka jedini put da se vrati društveno poverenje u političke institucije i demokratiju i politiku u celini. To je prilika da se čuje glas onih ljudi koje je sistem zaboravio, koji su suočeni sa eksploatacijom u procesu rada i teškim uslovima preživljavanja, u trećoj deceniji 21. veka imaju lokalnu infrastrukturu i uslove života kao pre 100 godina, a nemaju tu vrstu luksuza da mogu da se bave politikom u klasičnom smislu i tako izraze svoje stavove. Zato se zalažemo za olakšavanje upotrebe postojećih i uvođenje novih instrumenata neposrednog vršenja vlasti.\nUkoliko bi Nacrt zakona o referendumu i narodnoj inicijativi bio usvojen u postojećem obliku, to bi predstavljalo još jedan korak u oduzimanju svih prava građanima Srbije. Slobodni građani koji razmišljaju svojom glavom su, zajedno sa opozicionim političkim organizacijama i nezavisnim medijima, na spisku neprijatelja trenutne vlasti.\nNikola Tamburkovski, član Pokreta slobodnih građana


Hitno početi sa primjenom Zakona o sukobu interesa - Klix.ba\nHitno početi sa primjenom Zakona o sukobu interesa\n10.4.2014. u 12:05\nKomisija za izbor i praćenje rada Agencije za prevenciju korupcije i koordinaciju borbe protiv korupcije BiH pozvala je danas Centralnu izbornu komisiju (CIK) BiH i Agenciju da hitno pristupe provođenju Zakona o izmjenama i dopunama Zakona o sukobu interesa u institucijama vlasti BiH, koji je na snagu stupio 19. novembra prošle godine.\nPredsjedavajuća Komisije Dušanka Majkić ocijenila je nedopustivom činjenicu da ove dvije institucije ni 70 dana nakon roka nisu obezbijedile donošenje pravilnika o unutrašnjoj organizaciji Agencije, niti su potpisale sporazum o primopredaji osoblja CIK-a koje se bavilo sprečavanjem sukoba interesa.\n"Nedopustivo je da se trenutno niko u BiH ne bavi rješavanjem pitanja sukoba interesa, a kako stvari stoje može se desiti da se sa provođenjem Zakona o sukobu interesa ne krene ni do opštih izbora", rekla je Majkićeva i upozorila da je neprovođenje zakona krivično djelo.\nČlan Komisije Staša Košarac rekao je da su pravilnik i sporazum obaveze koje proističu iz zakona i da je najprije potrebno da CIK i Agencija potpišu sporazum o preuzimanjeu osoblja.\nČlan Komisije Niko Lozančić smatra da odgovornost za ovaj zastoj leži na CIK-u, koji, kako kaže, ne može da se pomiri sa gubljenjem moći.\nČlan Komisije Beriz Belkić kaže da se postavlja pitanje da li je zakon nejasan ili je riječ o njegovom neprovođenju. On je apelovao da CIK i Agencija bez odlaganja hitno pristupe provođenju Zakona o sukobu interesa.\nDirektor Agencije za prevenciju korupcije i koordinaciju borbe protiv korupcije BiH Sead Lisak pojasnio je da se najprije mora donijeti pravilnik o unutrašnjoj organizaciji Agencije, pa tek onda potpisati sporazum sa CIK-om o preuzimanju osoblja.\nPrema njegovim riječima, Agencija čeka mišljenja ministarstava pravde i finansija i trezora BiH, nakon čega bi Vijeće ministara BiH trebalo da potvrdi pravilnik, što će "otvoriti vrata za urgentno rješavanje ovog problema".\nZakonom o izmjenama i dopunama Zakona o sukobu interesa, između ostalog, precizirana je obaveza Agencije da od CIK-a preuzme zaposlene koji su radili u Komisiji za sprečavanje sukoba interesa.\nProblem je nastao zbog mjesta šefa Sektora za pravne poslove i provođenje Zakona o sukobu interesa u CIK-u, jer u Agenciji kažu da nisu u mogućnosti da svojim pravilnikom obezbijede slično radno mjesto.\nKomisija je danas ramotrila i informaciju o planiranim aktivnostima Agencije na izradi strategije za borbu protiv korupcije u BiH za period 2015-2019. godina i u radnu grupu u ime Komisije imenovala Mirsada Abazovića.\nPlanirano razmatranje Izvještaja o radu Agencije za prevenciju korupcije i koordinaciju borbe protiv korupcije BiH za 2013. godinu odgođeno je za narednu sjednicu, da bi neki od članova Komisije mogli danas da učestvuju u radu Zajedničkog kolegijuma oba doma Parlamentarne skupštine BiH.


(VIDEO - FOTO) U Somboru održan 15. jubilarni Susret oldtajmera - www.025.rs\nwww.025.rs / SOMBOR / DRUŠTVO / (VIDEO – FOTO) U Somboru održan 15. jubilarni Susret oldtajmera\nU subotu, 13. aprila, u Somboru je, u organizaciji „Des Arts“ Oldtajmer kluba, a pod pokroviteljstvom grada Sombora, održan jubilarni, 15. Susret oldtajmera, na Trgu Svetog Trojstva.\nNa ovogodišnjem okupljanju registrovano je preko 70 izlagača. Manifestacija je okupila ljubitelje starovremenskih vozila iz Srbije, Hrvatske, Mađarske, Slovenije, Bosne i Hercegovine…\n15. Susret oldtajmera je otvorio zamenik gradonačelnice i predsednik Saveta za bezbednost saobraćaja grada Sombora Antonio Ratković.\n„Drago mi je što smo i ove godine zajedno sa klubom „Des Arts“ Oldtajmera uspeli da organizujemo jednu ovakvu manifestaciju, koja se, kada se pomene susret oldtajmera, vezuje za grad Sombor. Takođe, moram da izrazim veliku zahvalnost organizatorima što su u ovolikom broju danas okupili izlagače“ rekao je Ratković i dodao da će grad Sombor i Savet za bezbednost saobraćaja uvek podržavati ovakve aktivnosti.\nTokom trajanja izložbe, priređen je i kulturno-umetnički program, a posetioci su mogli da pogledaju izložene automobile i motocikle do kasnih popodnevnih časova.\nTags: Des Arts, grad Sombor, Susret oldtajmera Sombor